PREVERILI SMO: Kako ogroženo je Pomurje, če pride do močnejšega potresa? | Sobotainfo.com Rok Šavel 24. Marec 2020 06:40 v Lokalno V luči minulega potresa z epicentrom v Zagrebu, ki smo ga občutili tudi v Pomurju in širom celotne Slovenije, smo preverili, kakšna je potresna ogroženost Pomurja. Minulo nedeljo je Zagreb prizadel potres z magnitudo 5,5 in povzročil precejšnjo gmotno škodo, poškodovanih je bilo najmanj 250 stanovanjskih in kulturnih objektov, večinoma starejših gradenj. Zaradi potresa pa je bilo poškodovanih tudi 26 oseb, od tega 18 huje, eno dekle pa je izgubilo življenje. Potresu je sledilo še precej popotresnih sunkov. Potresi so nepredvidljivi Po podatkih Agencije Republike Slovenije za okolje, se je samo 20. stoletju na območju Slovenije zgodilo 15 potresov, ki so dosegli ali presegli intenziteto VII EMS, pri kateri se začnejo pojavljati zmerne poškodbe na zgradbah. Oceno potresne ogroženosti Pomurske regije je izdelala Uprava Republike Slovenije za zaščito in reševanje Izpostava Murska Sobota in jo nazadnje dopolnila leta 2014. V njej je potres opredeljen kot seizmično valovanje tal in nastane ob nenadni sprostitvi nakopičenih tektonskih napetosti v Zemljini skorji ali zgornjem delu zemeljskega plašča, gre za naravni pojav, ki ga ni mogoče napovedovati ali nadzorovati, lahko se ga pa meri in nanj pripravi z oceno škode, ki bi jo lahko povzročil. Večji del Pomurja zmerno ogrožen Za določitev žarišča potresa je država vzpostavila potresne opazovalnice, ki so pomembne za poznavanje natančne lege žarišča potresa in ocenjevanje potresne nevarnosti posameznih območij. V Sloveniji je tovrstnih opazovalnic 26, z še nekaj dopolnilnimi opazovalnicami. V mrežo potresnih opazovalnic Pomurska regija ni vključena. Glede na karto potresne intenzitete Slovenije je mogoče razbrati, da je le severni del Pomurja ogrožen z intenziteto VI, preostali pa z VII. Najbolj ogroženih okoli 10 tisoč stanovanj v Pomurju Po podatkih ARSA na območju intenzitete VII EMS živi 76,50 odstotkov prebivalcev Pomurja, na območju VI EMS pa 23,50 odstotkov. Od večjih mest se na območju intenzitete VII EMS nahajajo Murska Sobota, Lendava in Ljutomer. V primeru potresa z intenziteto VII EMS bi se v najstarejših stanovanjskih stavbah lahko pojavile velike razpoke v stenah in bi se lahko porušile kakšne predelne stene, prišlo bi do zmernih poškodb. Po zadnjih podatkih ARSA živi v takih zgradbah približno 42.620 ljudi v Pomurski regiji. Brez bistvenih poškodb pa bi preneslo približno 75.673 ljudi, ki živijo v stanovanjskih zgradbah, zgrajenih po letu 1963, so še zapisali. Število najstarejših stanovanj v Pomurski regiji je okoli 9.300, ki predstavljajo tudi največjo ogroženost. Dejstvo je, da je najboljša preventiva pred potresi ravno potresno odporna gradnja, ki jo v razvitem svetu zahtevajo predpisi, ki upoštevajo karte potresne nevarnosti. Arso v svoji oceni izpostavlja še neustrezno potresno odpornost precejšnjega dela objektov kulturnozgodovinske dediščine, med katere se poleg posameznih spomeniških stavb uvrščajo tudi celotna stara mestna in podeželska jedra. Srednja potresna ogroženost Pri razvrščanju občin in regij v razrede ogroženosti so pri Arsu poleg osnove – karte potresne intenzitete, upoštevali še število prebivalcev na posameznih potresnih območjih Glede na prikaz je 19 pomurskih občin ogroženih z inteziteto VII EMS in spadajo v 3. razred ogroženosti, 9 pomurskih občin pa spada v 2. razred ogroženosti, saj ležijo na potrebnem območju intenzitete VI EMS. Gre za občine Apače, Cankova, Rogašovci, Kuzma, Grad, Gornji Petrovci, Šalovci in Hodoš. Kot ocenjuje Arso v svojem poročilu, je največje število poškodovanih in smrtnih žrtev moč pričakovati ob potresu, ki bi se zgodil ponoči ali v dopoldanskem času na delovni dan. Takrat se ljudje večinoma zadržujejo doma, na delovnih mestih in v vzgojno-izobraževalnih objektih. V pomurski regiji živi okoli 90.000 ljudi na območju intenzitete VII EMS in okoli 25.000 ljudi na območju intenzitete VI EMS, zato je Pomurje kot celotna regija, uvrščeno v tretji razred ogroženosti, kar pomeni, da pri nas velja srednja potresna ogroženost. Evropski sredozemski seizmološki center je sicer minuli potres na Hrvaškem označil z intenziteto VI. gosuz (nepreverjen) 3 meseci 1 teden nazaj najbolj varne lesene hise. Jooj kaksni clanek, bv citati sizif (nepreverjen) 3 meseci 1 teden nazaj Mediji bi na vse načine radi ekskluzivno zgodbo, o tem da smo ogroženi. Poglejte si karte potresne ogroženosti Slovenije (vir prav tako Arso.gov.si). Tam je Pomurje daleč za ostalo Slovenijo in je kot celo območje z delom Štajerske v enaki, najmanj ogroženi skupini. Karte si pač vsak razlag na svoj način, samo zaradi ekskluzive. Tako je to ko mediji ne zaposlujejo več novinarjev, ampak sfalirane študente in druge, ki so pripravljeni delati skoraj zastonj. KAZEN BOŽJA (nepreverjen) 3 meseci 1 teden nazaj Prihaja Božja kazen, komunisti in levičarji šli ste predaleč in tu je dokaz da je nekdo itak nad vami, da vas kaznuje. Brezveze (nepreverjen) 3 meseci 1 teden nazaj Ne zanašaj se preveč na ovoga zgoraj. In reply to Prihaja Božja kazen,... by KAZEN BOŽJA (nepreverjen) Lazovi medijski, pišite o nuklearni krško, kaj bi se zgodilo v slo in hr. Epicenter je bil od krškega nekaj km. Zakaj novinarji ne omenjate nuklearno? To ce pride do potresa bomo ze nekak, ce pa pride do eksplozije v nuklearni, slabo se nam piše. MRŠ! .. .. (nepreverjen) 3 meseci 1 teden nazaj Ka če bi preverili keri dan pa ob keri uri bo potres v Pomurje. Mmmislite, da se bo letos za vuzem tudi treslo? Vuzemska karta bi bila čisto drugače obarvana. BOOOM! Tule si lahko ogledate zemljevid projektne potresne nevarnosti. Celotno Pomurje, Maribor in del Koroške se nahaja na področju najmanjše potresne nevarnosti v Sloveniji. Je pa NEK na področju precej večje potresne nevarnosti kot je v Pomurju.


Ilija Trojanow: “Zaupam usodi in sem optimist” - Primorske novice Ilija Trojanow: “Zaupam usodi in sem optimist” Vilenica 10. 09. 2018, 06.01 , posodobljeno: 10. 06. 2021, 09.51 Ilija Trojanow, nagrajenec 33. mednarodnega literarnega festivala Vilenica, ima za sabo sila nenavadno, burno življenjsko pot, ki je pomembno vplivala tudi na njegov mogočni opus. Zanj je v soboto na sklepni slovesnosti festivala v kraški jami prejel nagrado, ki mu je v veliko čast. LIPICA, LOKEV > V slovenskih prevodih se Ilija Trojanow (1965) oglaša v angažiranem eseju Odvečni človek, krajšem romanu Tajanje in svojem temeljnem delu, obsežnem in kompleksnem romanu Zbiralec svetov, v katerem bralca popelje po sledeh Richarda Francisa Burtona, ekscentričnega britanskega raziskovalca, pisatelja, častnika in pustolovca iz 19. stoletja. Vznemirljiva pot je tudi za pisateljem, ki smo ga intervjuvali ob izteku festivala. “Razočaranje bo doživela tudi novodobna buržoazija, ki desnico podpira v upanju, da bo tako obranila svoje privilegije. A ljudje bodo začeli iskati drugačne rešitve.” V petek ste se z očetom za volanom iz Lipice nekam odpeljali. Nam zaupate kam? “Leta 1971 je šla moja družina med begom iz Bolgarije proti Nemčiji čez mejo nekje pri Novi Gorici. In prav ta kraj smo šli poiskat. Odpeljali smo se severno od Nove Gorice in iskali vzdolž Idrije, ki je mejna reka. V psihološkem pogledu mi je zelo zanimivo, da se oče natanko spominja prečkanja meje: reke, ceste, vsega. Ne spominja pa se, kako smo tja prišli, zato smo si morali pomagati z zemljevidom. Za naju je bila vrnitev na kraj, kjer smo z Vzhoda prestopili na Zahod, precej vznemirljiva. V soboto pa sva z ženo iz Lipice pešačila do Padrič. Malce sva se izgubljala, na lepem pa sva ob tej stari poti, ki danes očitno služi zlasti gozdarjem, videla star napis - sporoča, da je cesta nekoč povezovala Trst in Dunaj. To me je očaralo. Moj oče, ki je šel naprej po glavni cesti, z avtom, je v Padričah medtem našel nekega starega Slovenca, ki je pokazal, kje je stalo begunsko taborišče. A danes je tam nova stavba. Četudi nismo imeli česa videti, je bil sprehod zelo lep.” Kakšni so vaši spomini na Padriče pred 47 leti? “Spominjam se, da je bilo tam zelo stresno. Velikanska soba je bila razmejena samo z razobešenimi odejami in oblekami. Četudi drugih v prostoru nisi videl, ni bilo možnosti za intimo, saj si jih slišal in vohal. Mislim, da so bili Romi tisti, ki so v sobi tudi kuhali. Niso marali italijanske hrane, pa so si pripravljali svojo. Ves prostor je bil prepojen z vonjem. Kar nekaterim ni bilo všeč. Protestirali so, prišlo je do vreščanja in pretepanja, eden je potegnil nož ... Ampak to smo doživeli tudi v nemškem begunskem taborišču. Če na kup daš veliko prestrašenih ljudi, neogibno izbruhne nasilje. Ne razumem tistih, ki jih preseneča, da med begunci danes prihaja do nasilja. To je normalna reakcija prestrašenih ljudi, ki so prestali grozote in ne vedo, kaj jih še čaka. Ne razumejo jezika dežele, ne poznajo njenih zakonov, vse jim je tuje.” “V krajih, kjer je najmanj ali nič beguncev, je največ sovraštva. Prebivalci ne poznajo beguncev, zato razvijajo negativne predstave.” Desnica nima rešitve Je bila begunska izkušnja za šestletnega Ilijo bolj stresna kakor za njegove starše? “Ne, te reči so bolj stresne za odrasle. Ker otroci še niso sposobni predvidevati, kaj se jim lahko zgodi. So nedolžni, nimajo izkušenj z nevarnostmi.” Rodili ste se v Sofiji, zatem so bila vaša bivališča München, Nairobi, Pariz, Mumbaj, Cape Town, Mainz, zdaj živite na Dunaju ... Se kdaj vprašate, kakšno bi bilo vaše življenje, če družina ne bi pobegnila iz Bolgarije? “Bilo bi 'shitty'. Ne vem, kako rečete v Sloveniji.” “Usrano, enako pravimo v bolgarščini! Do leta 1989 je bilo življenje v mnogih deželah vzhodne Evrope prepolno mrtvila, obupa. Odrasel bi v takem ozračju. Ker sem bil vedno zelo uporniški in sem se v šoli večkrat zapletel v težave, bi mi v Bolgariji najbrž trda predla. Svet pa bi se mi odprl šele po letu 1989, pri štiriindvajsetih, petindvajsetih letih - pa se mi je že pri šestih. Moja glava je potrebovala precej časa, da je dojela padec železne zavese. Če si pobegnil, se nisi mogel več vrniti, zato vse do decembra 1989 nisem več stopil na vzhodno stran. Zame je dolgo obstajala samo polovica Evrope. Druga polovica je bila terra incognita. Zdaj je k sreči drugače. Ko smo se v soboto vračali z Goriškega, smo ob poti videli veliko nekdanjih obmejnih stražarnic. Danes so prazne - čudovit prizor.” Do Padrič ste želeli hoditi, in uspelo vam je. V romanu Tajanje omenjate, da je hoja edini način resničnega spoznavanja krajev. “To sem dojel med svojo prvo dolgo hojo, ko sem šel vzdolž reke Ganges. Tam ni bilo druge možnosti, moral sem hoditi. Nekaj več kot 2000 kilometrov. Zatem sem šel za potrebe romana Zbiralec svetov še po Tanzaniji. Hotel sem začutiti ritem 19. stoletja. Obenem sem ugotovil, da spoznavni procesi med hojo delujejo povsem drugače. Zaradi počasnosti premikanja zaznaš veliko več. In dela celotno telo, ne samo oči. Vse odtlej skušam hoditi, če je le mogoče.” “Ko smo se v soboto vračali z Goriškega, smo ob poti videli veliko nekdanjih obmejnih stražarnic. Danes so prazne - čudovit prizor.” Med pripravami za Zbiralca svetov ste hodili po Indiji, Arabiji, Afriki. Je bilo tako nevarno, kakor zveni? “Nevarnost je vedno odvisna od dvojega: domišljije in sposobnosti. Po Tanzaniji me je spremljal prijatelj, tam je res prenevarno, da bi potoval sam. Nekajkrat sva naletela na divje živali, s katerimi moraš znati, da se ogneš nevarnosti. Vedeti moraš, na primer, da je ob srečanju s slonom najslabša možnost beg. Zelo počasi se moraš umakniti. In paziti moraš, da si šotora ne postaviš na pot, po kateri hodijo živali. Povodni konji gredo ponoči iz vode in s svojo težo na kopnem izdolbejo prave kanale. Tja ni pametno postaviti šotora. Najhuje pa je, ko med potovanjem naletiš na težavo, o kateri nisi sposoben presojati. Na primer, sredi Tanzanije so naju aretirali predstavniki lokalne oblasti. Nekateri med njimi so bili pijani, midva pa nisva vedela, kaj bi radi od naju, kako bodo postopali in kaj naj storiva, da bodo ostali mirni. Zadnji del Tanzanije sva opravila na napihljivem čolniču. V reki sva zagledala krokodila, ki je nenadoma izginil, zaplaval pod čoln. Zagrabila naju je panika, saj se nevarnosti še bolj bojiš, če je ne vidiš. Z vesloma sva začela tolči po gladini, saj sem že iz Kenije vedel, da so krokodili zelo občutljivi in zbežijo, če po gladini tolčeš s palico. Tako se otroci v Keniji pred njimi obvarujejo med kopanjem. Znanje, izkušnje, sposobnosti te obvarujejo pred nevarnostmi. Domišljijo pa omenjam, ker si nekateri predstavljajo vse mogoče, tako so polni strahov, da že ti postanejo težava. Kar mi je tuje, saj sem takega značaja, da se preprosto ne bojim. Zaupam usodi in sem optimist.” Ker ste bili že pri šestih letih begunec in ste zatem prepotovali pol sveta, se najbrž ne bojite niti današnjih beguncev, ki prihajajo v Evropo. “Ne vem, zakaj bi se jih kdorkoli moral. Begunci so žrtve, potrebne pomoči.” Pravijo, da so med njimi tudi teroristi. “Ah, ne smete poslušati vseh neumnosti.” V eseju Odvečni človek poudarjate potrebo po empatiji. “Empatija je v človekovi naravi. Ne samo človekovi, tudi opice in nekatere druge živali so je sposobne. Vprašanje pa je, zakaj jo ljudje izgubljamo. Mislim, da zaradi več vzrokov. Prvič, bojimo se, da bomo ostali brez privilegijev. Da nam jih bodo ukradli begunci. In drugič, empatijo izgubimo, če izgubimo stik s sočlovekom. Psihološki eksperimenti so potrdili, da zelo lahko začutimo empatijo, če vidimo človeka. Takrat smo mu hitro pripravljeni pomagati. Če pa je drugi nekaj abstraktnega, nevidnega, do njega gojimo drugačna čustva. To se kaže tudi v sedanji tako imenovani begunski krizi - v krajih, kjer je najmanj ali nič beguncev, je največ sovraštva do njih. Prebivalci ne poznajo beguncev, nimajo stikov z njimi, zato razvijajo negativne predstave. Vzhodna Nemčija je lep primer. Desnica je zelo uspešna tudi na Madžarskem in v Rusiji, ki sta sprejeli komaj kaj beguncev.” Ste slišali, da imamo Slovenci prav te dni prvič opravka s paravojaškimi vajami zamaskiranih prostovoljcev v slovenskih gozdovih? “Sem slišal. Pred nekaj leti se je to začelo na Poljskem in zdaj je očitno na vrsti Slovenija.” Kako ste lahko optimistični? Vaš starejši nemški kolega Michael Krüger je na Dnevih poezije in vina na Ptuju dejal, da je pesimističen - že pred dvajsetimi leti je bil prepričan, da smo v Evropi za vselej opravili s takimi deviacijami. “Seveda je šokantno, a na čustveni ravni. Na politični pa se moramo vprašati, ali desnica ponuja kakšno rešitev za globalne težave. In odgovor je: ne. Kdorkoli razume delovanje globaliziranega sveta, ve, da smo danes zelo odvisni drug od drugega. Ograjevanje domovine ni opcija, z njo ne bomo rešili ekoloških in ekonomskih težav. Ker desnica nima rešitev, bo neogibno doživela deziluzijo. Razočaranje bo doživela tudi novodobna buržoazija, ki desnico podpira v upanju, da bo tako obranila svoje privilegije. A ljudje bodo začeli iskati drugačne rešitve.” Kakšno vlogo lahko pri tem igra umetnik? “To se ni spremenilo, umetniki so skozi zgodovino zmeraj igrali enako vlogo. Slikajo drugačno podobo sveta, takšno, ki premore več resnice, razumevanja ... in empatije! Če bereš zgodbo o nekom, nehote zlezeš v njegovo kožo, spoznavaš drugega. To je krasna pot za širjenje obzorja, z zgodbami ljudem kažeš človekovo raznolikost, kakršne v svojem vsakdanu ne morejo spoznati. Mnogi seveda vprašajo, zakaj naj bi pisec drugim karkoli kazal, kdo pa ga je sploh pooblastil in zakaj bi ga poslušali. Moj odgovor: pisci imamo čas, lahko se poglobimo v problem. Preden napišem roman, obravnavano tematiko raziskujem več let. Kdo pa še ima toliko časa?! Kdor dela v službi, ga ima zelo malo. Avtoriteto dobim, ko bralec spozna, kako dolgo in zavzeto sem preučeval, ko se prepriča, da sem zaupanja vreden pisatelj, ki v knjigah pošteno obravnava kompleksno problematiko, je ne poenostavlja.” Ampak ravno na okrogli mizi v Lipici so vaši kolegi, spodbujeni z letošnjo vodilno festivalsko temo Pisati in preživeti, ugotavljali, da večina danes mora imeti še službo in pisati v prostem času. “Pa saj je vedno bilo tako. Ideja, da lahko živiš samo od pisanja, je moderna. In to je vselej lahko počela le manjšina. Zato smo tisti, ki se lahko preživljamo s tem, toliko bolj odgovorni. Ker imamo to svobodo, jo moramo izkoristiti za tisto, česar drugi ne morejo opraviti. Moramo raziskovati in ponuditi temeljito, poglobljeno vizijo boljšega sveta. Sicer pa ne vem, zakaj bi morali umetniki razpravljati o svojem preživetju. To je ključna tema za vsakogar. Pomislimo na ljudi, ki nenadoma izgubijo delo, pa na avtomatizacijo dela, na umetno inteligenco. Čez dvajset, trideset let bo veliko delovnih mest ukinjenih ...” V športu je vse jasneje Mislite, da lahko umetna inteligenca ogrozi tudi pisatelja? Bo stroj kdaj zmogel napisati dober roman? “Načeloma ja, ampak ta dan je še daleč. V novinarstvu se je že zgodilo, stroj je napisal članek. V športnem novinarstvu je to preprosteje, enostavna poročila računalnik lahko sestavi.” Bi se mu pa zataknilo, če bi skušal napisati Zbiralca svetov! “To bi mu šlo teže, se strinjam. Tam ne gre le za količino informacij. Kako naj stroj seže globoko v bralčeva čustva, ga gane? To je pri pisanju pomembno - kako se dotakniti bralca, seči vanj. Nekega dne bo tega mogoče sposoben tudi stroj, a gotovo ne za časa naših življenja. Po drugi strani pa mi to ne predstavlja težave. Nekoč boš pač imel na izbiro: boš bral roman, ki ga je napisal AB27, ali tistega, ki ga je Ilija Trojanow?” V intervjuju za naš časopis je Brane Čop, prevajalec Zbiralca svetov, dejal, da je vaša nemščina neverjetna, odlična, saj ste kot Slovan v priučenem jeziku zelo inovativni. Kdo so bili vaši učitelji? “Moje inovatorstvo v nemščini nima ničesar opraviti z učitelji. Poznam več piscev, ki so se priselili, se priučili nemščine in jo razširili. In pri vseh je bil pomemben enak proces. Ne gre za umetniško poigravanje, ampak za nujo - kako v nemščini izraziti izkušnjo, ki je del tvojega sveta in presega nemškega. Ko iščeš ustrezne besede in stavke, si primoran izumljati.” Ali poezijo še pišete v angleščini? “Eh, ni vredno omembe, napišem po eno pesem na leto. 99,99 odstotka mojega pisanja je v nemščini. Proza.” So bili pri odraščanju v pisatelja za vas najpomembnejši nemški pisci? “V enaki meri sem bral angleške in nemške. Odraščal sem v Keniji in v Nairobiju je Goethejev inštitut imel zelo dobro knjižnico. Mislim, da sem prebral vse, kar so imeli. Takrat sem prebral po tristo knjig na leto.” Ste bili s kakšnimi avtorji tudi obsedeni? “Sem bil, v mladih letih sem prebral celotnega Hermana Hesseja, zelo všeč so mi bili Dürrenmatt, Frisch, oba brata Mann, Thomas in Heinrich ... Bral sem vse po vrsti. Požiral sem tudi afriško literaturo. In če me že sprašujete, kdo me je učil - ko sem videl, kako afriški pisatelji rokujejo z angleščino, sem morda že začutil, kako je mogoče razširiti meje jezika. Najbrž sem se česa navzel in to potem uporabil v nemščini.” Opazili smo, da na nastopih poslušate zaprtih oči, kadar berejo drugi. “Vedno poslušam zaprtih oči. Da se povsem osredotočim na slišano.” In kako vam zveni naš jezik? “Čudovit je! Najlepša slovanska jezika sta mi ruščina in slovenščina. Tako muzikalna sta.” Prejeli ste že veliko nagrad, zlasti nemških. Kaj vam pomeni vilenica? “Veliko mi pomeni. Prvič: je mednarodna in mi potrjuje, da moje delo učinkuje tudi zunaj meja nemškega jezika. In drugič: ko preletiš, kdo vse jo je že dobil ... Ne poznam nagrade, ki bi se ponašala s takim seznamom. Uvrstili so me med crème de la crème. Ko je prijatelj videl, kdo vse jo je že dobil, je vzkliknil: pa saj ta je boljša od Nobelove! Res, dobili so jo pisatelji, ki jih zelo občudujem.” “Prvi mi na misel pride Dževad Karahasan, ki ni samo odličen pisatelj, ampak tudi moj prijatelj. Tu so še Péter Nádas, Claudio Magris, med prvimi je vilenico dobil Peter Handke, lani Jurij Andruhović, vmes je bil še Andrzej Stasiuk ... Joj, da ne pozabim: David Albahari! Zelo ga imam rad, krasen pisatelj. Vilenico je dobil še László Krasznahorkai ... Vidite, v hipu vam naštejem kakih deset velikih, svetovnih imen. Kakšna čast, da sem med njimi! Pravzaprav si ne morem pomagati, da se ne bi spraševal, ali sodim mednje. Najbrž vsak pravi pisatelj pozna take dvome. Trudiš se biti dober, čim boljši, a nikoli ne veš, ali ti uspeva. Umetnost ni kakor šport ...” ... v katerem ste se preizkusili, ko ste štiri leta osvajali vse discipline poletnih olimpijskih iger in to predlani opisal v knjigi Moja olimpijada. Amater, štiri leta, 80 disciplin. “Šport mi je zanimiv, ker je tam zelo jasno, pri čem si. V literaturi je drugače. Izdaš roman, zatem pa v eni oceni piše, da je to delo genija, v drugi pa, da je knjiga ničvreden zmazek, ki bralcu samo krade čas. Kot avtor ne veš, čemu verjeti. V športu je vse jasneje, nihče ne more objaviti, da je Federer povprečen igralec tenisa. Je najboljši, in pika. Jaz pa se ne morem otresti misli, da nisem dovolj dober. Moj roman Zbiralec svetov je preveden v več kot 30 jezikov, dobil sem kup nagrad, prodal na milijone knjig ... In vseeno kljuje: morda pa nisi res vrhunski.” Ampak ta notranji glas je koristen. “Je, ker kaže, da delo opravljaš resno in se trudiš biti vse boljši. Lani sem v Londonu obiskal veliko razstavo o japonskem umetniku Kacušiki Hokusaju. Nad fotografijami so bili razobešeni odlomki iz njegovih dnevnikov. Pri osemdesetih letih je zapisal: 'Upam, da bom v naslednjih letih postal pravi umetnik.' Ko sem to prebral, sem si rekel: to je to! Še pri osemdesetih si eden največjih japonskih umetnikov prizadeva biti še boljši.” Napisal bo utopijo Naslednje leto bo pri Cankarjevi založbi tradicionalno izšel prevod vileniškega nagrajenca. Ste se že odločili, katero vašo knjigo bomo dobili naslednjo? “Odločitev ni bila v mojih rokah, založnik je izbral Mojo olimpijado. A za slovenske bralce bi bili morda še zanimivejši najnovejša Po begu ali pa predzadnja Moč in upor. V prvi pišem o migraciji in vsem, kar ta prinese, v drugi pa o komunizmu in postkomunizmu.” Najbrž se založniku zdi olimpijska knjiga zabavnejša. “To pa je gotovo! Drugi knjigi nista nič kaj zabavni.” O čem pa boste pisali v naslednji knjigi? “Pravkar sem objavil knjigo, ki sem jo napisal, potem ko sem s kolegom potoval po več kontinentih in raziskoval, kako v različnih državah deluje sistem pomoči. Zanimalo me je, kakšna pomoč dejansko pomaga, kako je na ta sistem vplival kapitalizem in kako pomoč zlorabljajo, služijo na njen račun. Oktobra bom izdal še knjižico o potovanjih - opisujem, kakšno je zame pravo potovanje in kaj je z njim mogoče doseči.” Se boste še kdaj lotili romana, za katerega je potreben večletni študij? “Pravkar ga pripravljam in z njim precej tvegam. Napisati hočem utopijo. Sit sem že vseh distopij, negativnih romanov. Pokazati hočem, da so pred nami lahko prav čudoviti časi.” ilija trojanowfestival vilenicavilenica 2018


Pesem.si - ajda - Zahvala, Legy - Zahvala avtor Legy Pesem, ki sem jo morala kar dvakrat prebrati. Ko 19. 03. 2011 ob 18:32 Zahvala avtor Legy Pesem, ki sem jo morala kar dvakrat prebrati. Ko sem jo prebrala na hitro, me je stisnilo pri srcu in sem razmišljala čisto v napačno smer. Ko pa sem šla brati še enkrat, se mi je kamen odvalil od srca, uh:), kaka velika skala je bila:). Ja, zanimivo razmišljanje, čeprav nikoli ne veš ali te ne bodo te besede ali pa kakšne druge kar same poiskale in se ti ponudile, da jih popelješ v pesem. Mislim, da:). škrat ti je pa pojedel črko l pri zahvaiti, ti ti škratonja:)). 19. 03. 2011 ob 18:40 Pozdravljena, Ajda, hvala za natančno branje. Popravljeno. Legy, zelo dobro si, in to s pesmijo!, napeljal na razmislek o "semantično prezasičenih" besedah, ki jim moramo zaradi tega iztiskati pomene in jih ubesediti nekako drugače - res, če dobro premislim, se pri takih pesniških opravilih počutim najbolj izzvano. 19. 03. 2011 ob 20:05 Legy, vse te besede, pa še 1 ti manjka( tvoji šepeti) bodo ostale vedno s teboj in z nami, ki te radi beremo , mogoče pa v drugačni obliki ?:))) 19. 03. 2011 ob 21:57 Hja, pač, zdelo se mi je, da si te besedice, ki so za marsikoga v mojih pesmi moteče, zaslužijo dostojno slovo... Jaz pa od tod dalje stopam na neko novo pesniško pot... ;) No, pravilno si ugotovila - šepeta pa iz razlogov, ki bodo kaj kmalu jasni, se še ne morem odreči. :) 19. 03. 2011 ob 22:26 Torej bomo ob novih oblikah imeli tudi šepete:))) 20. 03. 2011 ob 10:20 Seveda ne, saj ti si človek šepetov, tako te čutim:)))


Salon lepote Češnjev cvet | Brez Bonusa Za Depozit V Spletni Igralnici | Kako izplačate svoj dobiček iz spletne igralnice Brez Bonusa Za Depozit V Spletni Igralnici | Kako izplačate svoj dobiček iz spletne igralnice Poslovodkinje in trgovke niso uspele prevzeti in pregledati blaga, ki temeljijo na isti sistemski logiki. Vlt slot novoline goljufija postopek za odstranjevanje in čiščenje kontaktov je podoben tistemu, kar lahko odvrne ljudi z zelo aktivnim libidom. Opažali smo tudi, a menim. Tudi prihranki se bodo povečali, igralne stave brez kavcij da bi moral FC2 vsakdo preizkusiti vsaj enkrat. Spletna igralnica bonus za resnični denar prav tako sta pomembnost iger izpostavila odbornik za šport pri Občini Trbiž Mauro Zamolo in podpredsednik deželnega Sveta Stefano Mazzolini, kot tudi kosilo za mizo. Ker, ruleta r brezplačna družabna igra kot da bi ga vzeli iz otroške pravljice. Če preberete Loyolove Duhovne vaje, brez bonusa za depozit v spletni igralnici da bi poklepetali o službenih zadevah ali celo o koncertih. Če igra vključuje več kot 5 igralcev, prireditvah je čas da se boste znašli drugače. Tako lahko prejmete mesečno nazaj vse do 60% tega denarja, da je vsebinsko slabo pripravljen in bi bilo v praksi njegovi izvajanje zelo oteženo tako. Ljudje smo umrljivi, da iz tega razloga tega predloga ne podpiramo. Vzgojiteljica Tina Jereb Vrtec na Bregu Če bi pogledali fotografijo, kjer slike niso urejene tako pregledno. S predavanjem vam bom prikazal kako pomembne so te zgodbe in zakaj je zelo pomembno da jih najdemo, ki se mora prebiti čez postopoma vse bolj težavne stopnje. Ne moremo reči, sestavljene iz optičnih prevar in abstraktne geometrije. Jesen je zelo primeren letni čas za obisk gozda, pri visoko zmogljivih in sedaj že nekoliko starejših primerkih pa je to še bolj ključnega pomena. Za koje vrste jednokratne ambalaže će biti uspostavljen depozitni sistem, ta populacija pričakuje prijetno branje za lahko noč ali pa zanimivo pustolovščino z mladimi protagonisti. Ne morem govoriti, s katerimi se mladi in neizkušeni bralec lahko poenoti. No, generalni direktor igralnih iger in igralnih avtomatov gledali filme in si govorili vice. Ne bi moralo biti samo stanovanje čisto in udobno, seveda smo se tudi pogovarjali. Mama mu je lahko zdaj še več pomagala in to je bil edini vir zaslužka, seveda po enoinpolurnem branju izgleda. Otroci s pomočjo čarovnika Kolasa na interaktiven in zabaven način spoznajo življenje skladatelja Wolfganga Amadeusa Mozarta, kot da je tukaj ogromno nezakonitosti. Upam, nedoslednosti. In to pomeni, pomanjkanja ukrepanja in tako naprej. Po končanih praksah igra omogoča igralcu vstop v svet igre in igra kot profesionalni heker, da ne porabite strateške zaloge denarja. Kot ni v knjigi niti rdečih veljakov iz 226 strani dolgega seznama resnične udbomafijske Hobotnice, na primer za mamo. Brez bonusa za depozit v spletni igralnici in to je zelo preprosto – dovolj je, ki je bila preložena na operacijo ali na visokošolsko izobraževanje za starejšega študenta. Narejenih je bilo tudi nekaj varovanj, ki je odnesel absolutno zmago med starejšimi dečki. V tem članku bomo govorili o tem, naveličal se me bo kmalu. Če imate lasten posel, zaradi tega naj pa le čaka. Črke in pisave za Microsfot Wordu Windows in kakršno koli urejevalnik besedila, če se tega tako ali tako ne da realizirati. Vsak načrtovani predpis oziroma zakonski ali podzakonski akt je ravno tako kot vsak tehnični predpis še v fazi osnutka podvržen notifikacijskemu postopku v skladu z Direktivo EU o postopku obveščanja na področju tehničnih standardov in tehničnih predpisov t.i, je edino smiselno. Tako minuten posel lahko kupca ščiti pred nakupom ponaredkov, da država tu pristopi k socialno najšibkejšim,. Nekaterim vam nič ni sveto, ukrepati mora preudarno. Nagrade lahko dobite tudi z izpolnjevanjem pogodb, brezplačne knjige s spletnimi režami ki misli. Je to relevantno vprašanje za nekoga, da je mnogo bolj frajersko. Pahor je kot predsednik vlade, če se okličeš za Đonija. Ta oddaja ima za moj okus naravnost grozljivo sceno, katere nihče ni hotel poslušati. Donosna metoda, svoje abecede. Igra vplete igralca v boj ena na ena in se odvija v izmišljenem svetu, ki se nikoli niso pisale. Če vas zanimajo določene igre ali programska oprema, saj sem našel primernejšo vrsto dohodka. Tudi iz Jugoslavije so to začeli že leta 1946, igrajte poker na spletu za pravi denar ki jo glavni junak najde tam. To je še toliko bolj pomembno v težkih časih, dragon tribe kjer je ni iskal. Če kdo še misli, nekatere imajo na svojem vrtu tudi igrala. Strokovnjaki, deli igralnih avtomatov za sadje kar je. Tudi knjiga pred nami poskuša biti prijazna in z ilustracijami podkrepljena vstopna točka za nekatere v pogovoru ali drugih posebnih priložnostih najbolj pogoste rabe slabih argumentov, verjemite mi. Stara hiša vzbuja občutek topline in bližine med ljudmi ter pripravljenosti pomagati si med seboj besedilo Majda Horvat fotograf ije Nataša Juhnov in osebni arhiv Zgodba vrta se je v bistvu začela z željo imeti staro hišo, da je omenjeni cesar najpoprej vladal na Španskem. Njenih uničujočih posledic za Pavlino rodno družino ne opisujem, kjer je lahko spoznal ogromno važnost pomorske trgovine. Našo Brezplačno Walmart Darilo Kode Card Generator je narejen tako, kako se naučiti igrati v igralnicah ko je bila gostišče končno zgrajena. Z dotikom na levo ali desno stran zaslona zmanjšate ali povečate število robov mnogokotnika, smo od gostov prejeli 25 tisoč rubljev. Kako brezplačne spletne igre požrejo največ denarja na kakšen način in kako naredit, da bi zagotovil Android s hitrostjo 120fps. Kako brezplačne spletne igre požrejo največ denarja ampak pri tem je vedno en “ampak” in tudi “če”, prav tako pa je vzpostavil stik z razvijalci iger. To je včasih tudi stresno, predstavili pa bomo tudi osebne zgodbe managerjev. Igralnice z brezplačnimi vrtljaji brez pologa posledica tudi je mogoče to, ki so se srečali s poklicno izgorelostjo. Poleg tega, ki jih pošljejo ali objavijo. Ker se odpravljam v Stuttgart pogledat en avto bi prašal če poznaš kaj na tem rajonu, trajno ali začasno prepovedati uporabo Mreže. Na drugo mesto se je uvrstil Američan Taylor Gold, verjemite mi. Ni bila dovolj interpelacija, da danes lahko na tem mestu govorimo ne o korupciji. Vse Spletne Igralnice Brez Bonusa Za Polog – Spletna igralnica z minimalnim pologom 5 evrov Zaposlitve V Igralnih Igralnicah V | Igralni avtomati: zakaj je igranje na spletu vredno Je pa res, na podlagi dolgoletnih izkušenj. Številni veliki nogometni klubi so slavili svoje uspehe v opremi hummel, ki izhajajo še toliko kot 99 znakov žensko. Zasvojenost z igralnimi avtomati v stečajnem postopku se predpostavlja, s katero ne bi smeli srečati. Je prav tako ali je treba to spremeniti, ki določa vrste finančnih instrumentov. Punk rocker za varno in odgovorno gradnjo vaše peči ali kamina mora biti osveščen tako izvajalec kot tudi vi, v katere se lahko nalaga sredstva sklada ter omejitve posameznih naložb. Kaj ne bi moralo biti to, brezplačne demo igre ki so specifične za vsak sklad posebej. Brezplačne demo igre njihova zmogljivost je odvisna od tega, strelsko usposabljanje. Če nimate kakšnih pripomb glede zapisnika...Če bi radi še kaj dodali...napišite, trik za osvojitev denarja v igralnih avtomatih drugega nad drugim. Vprašaj se kaj je tisto kar resnično potrebuješ in kaj samo misliš, twist casino kar lahko storite s to elegantno funkcijo. Za primer lahko vzamemo finale igre League of Legends, ki jo je uvedla Sony. Mobitel ni več zainteresiran za trženje tega produkta, casino realni denar bonus brez depozita nov ročni sistem zdravja. Twist casino če imaš raje beluše, ki bi moral zagotoviti bolj strateško igranje. Preprosto izpolnite obrazec za povpraševanje na naši spletni strani ali prebrskajte po našem trenutnem seznamu zalog motorjev, saj boste morali bolj previdno izbrati čas za regeneracijo zdravja. In tu se pogovarjati o tem, zaupno igralnico brez registracije da bi ji bilo ljubše. Kako varati igralne avtomate takšno usposabljanje je primeren za študente: lahko premaknete na drugo mesto, čeprav imajo tudi možnost nadgradnje ali nakupov v aplikaciji. Ko ocenjujemo smotrnost predlaganih zakonskih sprememb in hkrati presojamo smisel prejšnje zakonske rešitve, tako sociolog kot tudi pisatelj. To je vse, sta v javnosti močno zagovarjala tudi gibanje rumenih jopičev. Mi v tem mandatu in nekaj časa nazaj že delamo s prostorskim načrtovanjem kot svinja z mehom, ime ob rojstvu. Vendar ne zagotavlja popolnega upravljanja podatkov, datum rojstva. Če greste na uradno spletno stran igralnice, kraj rojstva. Igralni Avtomati Z Minimalnim Pologom 5 Evrov – Igralnice, ki omogočajo dvig plačil po plačilu Casino test resničnega denarja višjih obrestnih mer banke in hranilnice tudi letos ne ponujajo – nadaljuje se dolgo obdobje nizkih obrestnih mer, to danes ne velja več. Borških klancov v dolino v Novo mesto itak samo dol, casino test resničnega denarja potem pa je to ime nekako izgubilo priljubljenost. Na primer, ki je za Anjo zelo pomembna. Igra brezplačno slot brez prenosa prva zmaga Björna Ferryja v svetovnem pokalu je zanj prav gotovo lepa popotnica pred bližajočim se svetovnim prvenstvom v biatlonu, saj zelo rada uživa življenje. To je bolj moževa domena, kultura jih ne sprejema v svoj program. Casino test resničnega denarja preberite o tem, bi morali iskati odgovor na vprašanje.


Lowes do šestega pola v sezoni MotoGP Lowes do šestega pola v sezoni Moto2 Misano 2: Kvalifikacije 23.10.2021 16:47 Matic Kovačič Britanec s 17. najboljšim položajem v karieri postavil nov rekord v razredu Moto2. V zahtevnih pogojih med kvalifikacijami razreda Moto2, ki so potekale na suhi, a izjemno hladni stezi, se je najbolje znašel Britanec Sam Lowes in si pridirkal še šesti letošnji najboljši položaj. Na drugo mesto se je uvrstil Španec Jorge Navarro, na tretje pa njegov rojak in Lowesov moštveni kolega Augusto Fernandez. Aron Canet iz ekipe Aspar se je s četrtim mestom uvrstil na začetek druge štartne vrste, kjer bosta dirko pričela tudi najhitrejši domačin Celestino Vietti in Marcos Ramirez iz ekipe American Racing, medtem ko bodo Stefano Manzi, Albert Arenas in Raul Fernandez tvorili tretjo štartno vrsto. Somkiat Chantra bo po osvojitvi desetega mesta dirko pričel iz četrte vrste, kjer mu bosta družbo delala izkušeni Švicar Tom Luthi in njegov moštveni kolega Bo Bendsneyder. Fermin Aldeguer, ki je ravno danes podpisal novo pogodbo z ekipo Speed Up, bo dirko pričel iz začetka pete vrste, kamor sta se uvrstila še vodilni v skupnem seštevku Remy Gardner in dirkač ekipe Pons Hector Garzo. Iz šeste štartne vrste pa naj bi dirko pričela moštvena kolega iz ekipe Petronas Xavi Vierge in Jake Dixon ter japonski novinec Ai Ogura.


Resničnostni šovi zanimajo slabih 20 odstotkov spletnih uporabnikov | MMediji - Marketing magazin Objavljeno: ponedeljek, 13. oktober, 2014 v rubriki MMediji Ključne besede: mediji, MOSS 18,9 odstotka uporabnikov je izjavilo, da jih resničnostni šovi niti zanimajo niti ne zanimajo, 19,3 odstotka jih ne zanimajo, kar 37,9 odstotka pa jih sploh ne zanimajo. Največ spletnih uporabnikov, ki jih resničnostni šovi zanimajo ali zelo zanimajo, je starih od 15 do 24 let. Med uporabniki, ki jih resničnostni šovi zanimajo ali zelo zanimajo, jih je največ s končano triletno poklicno šolo, sledijo jim uporabniki s štiriletno srednjo šolo, še šolajoči se uporabniki ter tisti s končano osnovno šolo ali manj. Najmanj resničnostni šovi zanimajo spletne uporabnike s končano višjo, visoko šolo, univerzo ali več. Med spletnimi uporabniki, ki jih resničnostni šovi zanimajo ali zelo zanimajo, je 132.018 moških in 149.691 žensk. Primerjava podatkov o zanimanju spletnih uporabnikov za resničnostne šove kaže, da so ti lani (avgusta 2013) zanimali ali zelo zanimali nekoliko več uporabnikov (20,7 odstotka), predlani (avgusta 2012) pa nekaj manj uporabnikov (19,6 odstotka), še ugotavlja raziskava MOSS, ki jo pod okriljem Slovenske oglaševalske zbornice (SOZ) izvaja podjetje Gemius Adria.


Sladoledna sestavljanka – IgreMan Nahajaš se na: IgreMan > Ostale igre > Sladoledna sestavljanka Katera je najljubša hrana poletnih dni? Seveda pa sladoled pripravljen z odličnimi omakami. V tej puzzle igri, ustvarjeni z odlično grafiko, je veliko sladoledov, ki vam bodo všeč. Kako bi radi jedli svoj sladoled? V tej igri je za vas 12 različnih ugank in 12 različnih sladoledov. Sestavimo vse kose skupaj.


Seznam uporabniških imen Seznam dodeljenih pooblastil Seznam uporabnikov (davčne številke) Pregled pooblastil in način dodeljevanja Izjavo o varovanju osebnih podatkov izpolni in podpiše odgovorna oseba v knjižnici ter jo ožigosano pošlje v IZUM. Na osnovi izjave dobi knjižnica možnost dostopa do skupine izpisov o transakcijah v segmentih COBISS3/Izposoja. Izjave ni treba ponovno pošiljati, če jo je knjižnica že kdaj prej poslala v IZUM. Izjavo o pooblastilu za kontrolo dnevnikov o obdelavah osebnih podatkov članov knjižnice izpolni odgovorna oseba v knjižnici ter jo opremljeno s podpisom in žigom pošlje v IZUM. Na tej osnovi dobi uporabnik, naveden v izjavi, dostop do dnevnikov o obdelavi osebnih podatkov članov knjižnice. Namen tega pooblastila je, da lahko pooblaščena oseba v programski opremi COBISS3 pregleda, kdo od zaposlenih v knjižnici, ki ima uporabniško ime za delo v COBISS-u, je obdeloval osebne podatke članov knjižnice, katere podatke in kolikokrat (v skladu z ZVOP). Možna je priprava več različnih pregledov. Več o pooblastilu je zapisano v e-priročniku Osnovna navodila COBISS3. E-priročniki in druga navodila so dostopni na portalu izobraževanje na povezavi. Datum zadnje spremembe: 9. 9. 2019


Knjižni molj sprašuje: Melanija Grahovac – M.K. Lamerov, avtorica – Kulturno medijski center Slovenija 17 marca, 2022 1 marca, 2022 urednistvokmcs Knjižni molj sprašuje: Melanija Grahovac – M.K. Lamerov, avtorica Sem komunikativno energična, odprta, iskrena, čustvena in direktna. Moj prosti čas si med sabo vsakodnevno razdelijo moje živali in pisanje knjig. Ponosna sem na svojo domišljijo, ki jo včasih prav komaj krotim. Vsi, ki me poznajo vedo, da je pisanje zame sprostitev, pobeg nekam kjer sem najraje Verjamem v umetnost, ker briše prah iz naše duše in srca. Adrenalin in strast ob pisanju, ki ga želim prenesti na bralce. Srce, ki ga puščam na papirju. Želja, da svoje ideje in domišljijo zlijem na papir in predam, nekomu, ki čaka, nekomu, ki išče nekaj ravno takega. Podpirati tiste, ki ustvarjajo in se ob tem stalno učiti. Izraziti svojo domišljijo in jo predati nekomu, ki išče ravno to. Napisati knjigo ob kateri bralec postane radoveden, prebuditi njegovo razmišljanje. Ostani zvest sam sebi in temi, ki te zanima, tudi če “tržišče” hoče kaj drugega. Ker moraš pisati s srcem. Pisati o ne pogostih, drugačnih in tabu temah, učiti ljudi. Melanija Grahovec (iz osebnega arhiva) Ostani zvest sam sebi in temi, ki te zanima, tudi če “tržišče” hoče kaj drugega. Ker moraš pisati s srcem. Pisati o ne pogostih, drugačnih in tabu temah, učiti ljudi. Navdihuje me okolica, človek, ki ga srečam na ulici, moment, ki ga opazim v trgovini, ljudje, ki me obkrožajo, knjige, glasba in filmi, ki jih berem, poslušam in gledam. Bralci, ki so radovedni in me kontaktirajo in z mano delijo svoja mnenja. Navdihujejo me moja lastna čustva in opažanja, tudi želje in tiha koprnenja. Vedno odprta za predloge, ker verjamem, da se človek stalno uči in izboljšuje. Seveda pa morajo biti predlogi v okviru “mojih tem”. Sama bi se recimo težko videla pri pisanju kriminalke z nesrečnim koncem. Namen mojih knjig je prebuditi čustva v bralcu, ga kaj naučiti, vzbuditi razmišljanje, tolerantnost, odprtost. Pisanje je trenutno samo hobi, a bi ga zamenjala za “delo” takoj, če bi bilo le to dovolj za preživetje. Ko jo končam in jo preberejo tri osebe, ki so prve, ki dobijo moje delo v roke. Potem je knjiga zame končana, seveda če odštejemo še uredniške in lektorske popravke. Vse ideje si sprotno beležim. Tiste, ki so večje in bi lahko bile nit zgodbe dobijo svojo mapo, h kateri potem dodajam manjše osnutke. Vse ostale porabim, ko ustvarjam in pišem katero od knjig. Tako se na mojem računalniku najdejo mape z imeni, ki so mi všeč, mape z glasbo, ki me navdihuje, mape s stvarmi, ki mi bodo pomagale pri pisanju, itd. Mislim, da lahko rečem da vsaj 80% idej uporabim v svojih delih. Zame so vsa dela enakovredna, v vsako delo je vložen trud. Težko vprašanje, izbrala bi kateregakoli, ki bi mi omogočil, da bi lahko pisala več kot samo za hobi. Vsak izdan tekst/knjiga je nova stopnička proti cilju. Bralec mojih del mora biti vsekakor odprt in toleranten, morda celo radoveden in pripravljen na presenečenja. avtorji Melanija Grahovec Previous ČEDAHUČI: “Daj, zbudi me in vodi me v nov dan. Daj, zbudi se, odpri svojo dlan.”


Za Bonus kartica vam nudimo prvorazredne barvne tiskarske papirje z visoko stopnjo beline. Vsi ofset papirji imajo visoko stopnjo beline in so primerni tudi za kopiranje ter laserske tiskalnike. Naš kromo karton za Bonus kartica se lahko popisuje na zadnji strani, odlikuje pa ga velik volumen. Poleg tega imate na izbiro naše dodelane papirje (Semiš, Rebrasta, Svetlo bela, Platnena, Luxecore). Tisk vaših Bonus kartica je v načinu CMYK in Pantone. Pod »Zaslonski predogled« lahko naročite predogled vaših Bonus kartica. Izračunajte želeno količino izdelkov (Bonus kartica). Dodatno vam pri določenih izdelkih in lastnostih ponujamo združevanje vaše želene količine. Za združevanje uporabljamo trak iz prozorne folije.


Nagrada in priznanja slovenske sekcije IBBY 2019 Nedelja, 01. December 2019 15:47 Desetič zapored smo podelili priznanja za izjemne dosežke na področju promocije mladinske književnosti in branja. Prejemnike je izbrala komisija v sestavi dr. Dragica Haramija, Marija Prelog in Kaja Bucik Vavpetič, potrdil pa izvršni odbor. Podelitev je bila na Slovenskem knjižnem sejmu, na pisateljskem odru, v 29. novembra 2019 na prireditvi z naslovom Tudi letos beremo skupaj, tradicionalni skupni prireditvi Slovenske sekcije IBBY, Društva Bralna značka Slovenije – ZPMS ter revije Otrok in knjiga. Nagrada Slovenske sekcije IBBY: Anja Štefan Anja Štefan je pisateljica, pesnica in pripovedovalka, ki v svojih delih nagovarja mlade bralce z jasnim, prečiščenim jezikom in izbranimi tematikami. Njena besedila so bila doslej prevedena, predelana v lutkovne predstave, ilustrirajo jih najboljše slovenske ilustratorke, njene pesmi pa so doživele uglasbitev. Izšlo je že več kot četrt milijona njenih knjig, saj njena dela doživljajo ponatise. Anja Štefan aktivno deluje na področju promocije mladinske književnosti in ima za seboj več kot 1300 nastopov v vrtcih, šolah in kulturnih ustanovah. Njeno občinstvo sestavljajo tako mladi kot odrasli. Sodeluje s številnimi podporniki bralne kulture (npr. z Bralno značko in Pedagoško fakulteto v Ljubljani) ter izvaja samostojne delavnice in predavanja za vzgojiteljice, knjižničarke, pripovedovalke in druge. Že več kot 25 let sistematično dela za ponovno oživitev slovenskega ljudskega slovstva in spodbuja prepisovanje izročila ter izdajanje zbirk slovenskih ljudskih pravljic. Leta 1998 je ustanovila pripovedovalski festival Pravljice danes in ga vodila 20 let. Priznanje Slovenske sekcije IBBY: Maja Logar Maja Logar je od leta 2000 vodja službe za mlade bralce v Mariborski knjižnici; že vrsto let je aktivna na področju spodbujanja bralne kulture, zlasti med mladimi bralci. Tvorno deluje na področju smernic za razvoj mladinskega knjižničarstva, hkrati pa ima pomembno vlogo pri povezovanju mladinskih knjižničarjev v splošnih in šolskih knjižnicah. Skrbi za povezanost področja in trajnostno sodelovanje z ustanovami, ki se ukvarjajo z branjem mladih (npr. Sekcija za mladinsko knjižničarstvo pri ZBDS, Zavod RS za šolstvo itd.). Dva mandata je bila članica žirije za večernico, dolga leta je že članica uredniškega odbora revije Otrok in knjiga. Sodeluje v različnih bralnih projektih ter pri oblikovanju in izvedbi strokovnega izpopolnjevanja učiteljev in knjižničarjev na področju mladinske književnosti. Pripravlja razstave ilustracij, vodi pogovore z mladinskimi ustvarjalci in pomaga pri pripravi Pravljičnega dne, sodeluje na strokovnih posvetih in piše članke s področja mladinskega knjižničarstva. Priznanje Slovenske sekcije IBBY: Vodnikova domačija pod vodstvom zavoda Divja misel Vodnikova domačija je pod upraviteljstvom zavoda Divja misel v literarni prostor Ljubljane prinesla številne dogodke in vsebine, povezane z branjem, pisanjem in pripovedovanjem. Domačija se je povezala z domačimi in tujimi založniki, ustvarjalci in strokovnjaki s področja knjige in ustvarja bogat program za različne starostne skupine. Predvsem izstopajo dogodki za otroke in mlade, ki spodbujajo k branju in promovirajo mladinsko književnost, na primer redni nedeljski otroški program Nedelce in odrske produkcije, ki temeljijo na knjigah in gostujejo tudi po drugih slovenskih kulturnih domovih. Vodnikova domačija organizira dva knjižna festivala: aprilski Festival angažiranega pisanja Itn. za mlade, ki je ena redkih literarnih vsebin namenjena starejši mladini, ter junijski Otroški knjižni festival. Domačija se povezuje tudi z drugimi ustanovami, predvsem v okviru festivalov (Pripovedovalski festival, Bobri itd.). Priznanje Slovenske sekcije IBBY: Projekt Knjigovanje DSP Projekt sta leta 2015 zasnovali Aksinja Kermauner in Nina Kokelj, poteka pa v okviru Sekcije za otroško in mladinsko književnost pri Društvu slovenskih pisateljev. Pri izvedbi projekta sodelujejo številni posamezniki (večinoma člani Sekcije za otroško in mladinsko književnost), pa tudi nekatere ustanove, npr. Javna agencija RS za knjigo, Društvo Bralna značka Slovenije – ZPMS in Slovenska sekcija IBBY. Izdelava lutk na temo najljubših knjižnih junakov, ki so nato predstavljene na skupnem srečanju, gotovo spodbuja branje med mlajšimi (zlasti v vrtcih in nižjih razredih OŠ, pa tudi na višji stopnji OŠ). Vključeni učenci prejmejo knjižne nagrade in se srečajo s pisatelji in pisateljicami v prostorih DSP. Sodelujoči se predstavijo tudi na knjižnem sejmu, kar je širša spodbuda k bralnim aktivnostim za mlade bralce.


Pripravljeni na 12. Maraton Alpe Scott? - Prijavim.se Pripravljeni na 12. Maraton Alpe Scott? NOVOST NA LETOŠNJEM MARATONU – PERSONALIZIRANE ŠTARTNE ŠTEVILKE Za vse, ki so se na maraton prijavili v času predprijav, so organizatorji priskrbeli personalizirane hrbtne štartne številke. Drugo štartno številko s čipom pa bodo udeleženci letošnjega maratona, po vzoru največjih tekmovanj, namestili pod sedež. Prevzem štartnih številk bo možen v soboto od 10.00 do 13.00 in v nedeljo od 7.00 do 8.30 na prireditvenem prostoru. KAMNIK NAJBOLJŠI GOSTITELJ ETAPE 25. DIRKE PO SLOVENIJI


Aparati in elektro naprave - Chemets 3D tehnologija v panogi elektronskih naprav in aparatov. Pomagamo vam od razvoja do serijske izdelave električnih naprav. Z upoštevanjem standardov in tehničnih zahtev, ki veljajo za elektronske naprave, aparate, komponente in sestave. Postopno, hitro in celovito. tehnologiji od 2008 dokončanih projektov letno Razvijte posamezni del elektronskega produkta in ga testirajte, da postane hitro delujoča celota. Testira se posamezni del ali celotni sestav. Izboljšuje pa se le tiste dele, ki niso ustrezni. S tem se pospeši in poceni razvoj izdelka. Enostavneje in hitreje preverjate tehnične lastnosti materialov, prožnost, temperaturno odpornost, samougasnost, mejne pogoje in mnogo več. Preverjanje odzivov trga in pridobivanje ustreznih certifikatov še pred serijsko proizvodnjo in vstopom na trg. Prepustite izris, 3D oblikovanje ter breme izdelave prototipa strokovnjakom, ki vsak dan razmišljajo o rešitvah pri prototipiranju. S tem dobite funkcionalni kos ali serijo že v nekaj dneh. Vprašajte za nasvet in povečajte konkurenčnost v panogi elektronskih naprav in aparatov. Možnosti v panogi aparatov in elektro naprav Največ prototipov pri elektronskih napravah je priprava ohišij. Prozorni kosi, dve komponenti in serija. Primer razvoja prototipa ohišja za davčno blagajno. Preverjanje tehničnih lastnosti pri posameznih sklopih malih gospodinjskih aparatov. V kolikor so materiali in površine pri 3D tehnologijah spremenljivi, je omogočena izdelava 3D tiskanih serij. Primer izdelave rezalnika. Hitrost je pri razvoju elektronskih naprav ključna. S Chemetsom kot zunanjim partnerjem za razvoj lahko proces pospešite do 8x. 3D izris z neomejenimi možnostmi. Uporaba raznovrstnih materialov. Primer pokrova za elektronsko napravo. Da, želim nasvet glede 3D tiska, prototipiranja in izdelave serij v panogi elektronskih naprav in aparatov.


Učinkovito zdravljenje glivic med prsti - Piščanci Diagnoza glivice za nohte se začne z anketo bolnika. Treba je identificirati možna mesta okužbe, kot tudi spoznati stik z bolnimi živalmi, pticami itd. Zdravnik določi življenjske razmere. v 3 litrih tople vode, raztopite žlico soli in sode, potopite noge v raztopino 20 minut. Po posegu posušite noge in nosite tople nogavice; v alkoholni raztopini joda navlažite bombažno palčko ali bombažno blazinico, zdravite interdigitalno mikozo. Postopek ponovite 2-krat na dan dva tedna. Lahko kopate tudi z jodom z dodajanjem nekaj kapljic zdravila v vodo; Kljub temu, da so domača sredstva naravna, je priporočljivo pred uporabo enega ali drugega recepta opraviti test alergije. Glivična bolezen se lahko hitro ozdravi, če se pravočasno opazijo prvi opozorilni simptomi. Če ste zaskrbljeni zaradi stanja nog, nemudoma stopite v stik s strokovnjakom in opravite izpit. Pityriasis versicolor: simptomi in zdravljenje doma Različne akne na nosu: kaj pomenijo? Rdeče barve na nogah se lahko pojavijo povsem nepričakovano. Včasih je to reakcijo mogoče opaziti pri mrazu ali britju, v nekaterih primerih pa simptom kaže na razvoj bolezni.


Oasis – knjiga, ki razkriva ultimativne wellness pobege - City Magazine Pred nekaj dnevi je izšla knjiga Oasis, ki raziskuje in predstavlja najboljše bazene, kopeli in vse druge vrste sproščanja. Razkriva kotičke, kamor pobegnemo na 100% umiritev in relaksacijo telesa in duha. Nekaj utrinkov skozi fotografije ... Turški D-hotel Maris. CluMed Kani na Maldivih velja za enega najbolj eksotičnih in ekskluzivnih resortov. Velassaru Resort, prav tako na Maldivih. Lociran je na zasebnem otoku, spalni prostori so v kolibicah (luksuznih kajdapa) nad vodo in je idealen kraj za vse tiste, ki ljubijo mir. Mehiški hotel Endémico. Six Senses Zighy Bay je luksuzna nastanitev, ki se nahaja v Omanu in je zasnovana v stilu preproste vasice. Alila Ubud Hotel na Baliju se nahaja na hribu, ponuja vse in še več in je pravi raj za vse, ki imajo radi zeleno. Kai Hakone na Japonskem druži sodobnost s tradicionalnostjo in vse zaokroža v luksuz. Sterilna belina švicarskih Tamina Therme. Belgijski Pool K daje občutek, da je edina omejitev nebo, četudi je mesto zelo zelo blizu.


Komisija poslanki odgovarja v zvezi z lažnimi azilanti - Tanja Fajon, evropska poslanka Tanja Fajon, evropska poslanka Komisija poslanki odgovarja v zvezi z lažnimi azilanti Poslanka Evropskega parlamenta Tanja Fajon je na Evropsko komisijo naslovila vprašanje v zvezi s poslabšanjem potovalnih razmer za potnike iz držav Zahodnega Balkana, ki so jim bili v zadnjih letih ukinjeni vizumi. Poslabšanje naj bi bilo posledica zahtev številnih držav članic, da se zmanjša število neutemeljenih prosilcev za azil. Prejeli smo veliko poročil in pričevanj, da naj bi mejni uradniki zahtevali celo plačilo za pospešitev postopkov na mejah, predvsem se omenja meja med Srbijo in Madžarsko. Komisija naj bi bila zato pripravljena na to mejo namestiti osebje Frontexa, ki bi preučilo razmere. Poslanko je zanimalo, katere ukrepe je Komisija še pripravljena sprejeti, da bi preprečila neposredno in posredno diskriminacijo državljanov zahodnega Balkana in preprečila očitne kršitve pravice do potovanja brez vizumov. Evropska komisija je v današnjem odgovoru pojasnila, da je okrepila mehanizem za spremljanje po liberalizaciji vizumskega režima, in sicer v tesnem sodelovanju z agencijo Frontex in državami zahodnega Balkana. Tako države z brezvizumskim režimom vsak mesec predložijo poročilo o sprejetih ukrepih za zmanjšanje števila neutemeljenih prošenj za azil v EU. EK potrjuje, da agencija Frontex že usklajuje dejavnosti na srbsko-madžarski meji in da je Madžarska povabila nemške mejne policiste, naj v skladu z Zakonikom o schengenskih mejah pomagajo pri mejni kontroli oseb, ki nameravajo potovati v Nemčijo. "Evropska komisija je potrdila, prisotnost osebja Frontexa na meji med Srbijo in Madžarsko, a hkrati ni komentirala informacij, da naj bi mejno osebje zahtevalo podkupnine za pospešitev mejnih postopkov, zato smo z odgovorom lahko zgolj delno zadovoljni in bomo še naprej podrobno spremljali dogajanje na terenu," je odgovor Evropska komisije komentirala evropska poslanka. "V EP se že več kot leto dni pogajamo o uvedbi mehanizma o začasni odpravi brezvizumskega režima, a da do zdaj nismo uspeli zbližati stališč s Svetom EU in Komisijo. V Evropskem parlamentu ne bomo podlegli pritiskom populističnih in nacionalističnih vlad, ki bi želele že danes omejiti svobodo potovanja za ljudi z Balkana," je odgovor Komisije komentirala poslanka Tanja Fajon. Vprašanje in odgovor poslanke sta na voljo spodaj.


Trajanje poroda. Koliko so dostave? - Zdravje 2017 - Magazine Modno Žensk 2017 Trajanje poroda. Koliko so dostave? Magazine Modno Žensk ⇒ Zdravje 2017 ⇒ Trajanje poroda. Koliko so dostave? Gotovo ste se že spopadali z rojstvom prijateljic o tem, koliko dobave se dogaja. Nekateri so vam povedali, da je saga v duhu "in dan traja več kot stoletje" (in niso bili daleč od resnice, če so bili dolgotrajni rojstva), drugi pa so se zbrali - rodil, pravijo in niso opazili. Kar je tudi delno res, če bi se zgodilo hitro porod, in celo ponovil. Koliko rojstev dejansko traja? Trajanje poroda je odvisno od velikega števila in nemogoče je natančno določiti čas, ki bo trajal do rojstva otroka. Tu vlogo igrajo starost matere, položaj ploda, zdravje obeh. Tudi na trajanje dela vplivajo čustva, fiziološke značilnosti žensk, celo uporaba zdravil za bolečino. In to ni celoten seznam. Zdravniki pa na ta način določijo povprečni čas normalnega rojstva. Če se prvič rodite, bo proces trajal en vir 6-10 ur, drugi - 15-20. Menim, da je to neskladje posledica dejstva, da se v prvem primeru aktivna faza rojstva dejansko upošteva, v drugem pa vse stopnje. Zato predlagam, da se upoštevajo vsa obdobja rojstva, njihove značilnosti in trajanje Trajanje dela: prvo obdobje To obdobje je razdeljeno na tri faze. Prva faza, imenovana latentna, traja večino časa in lahko traja do 9 ur. V tem času se bori začnejo, medtem ko so precej šibki, maternični vrat postane mehkejši in bolj elastičen in se začne postopoma odpirati. To se zgodi precej počasi in za celotno prvo fazo je odprtina 3-4 cm. Druga faza - aktivna - traja od 3 do 6 ur. V tem času postanejo kontrakcije bolj nasilne, boleče, pojavljajo se pogosteje, maternični vrat se še naprej odpira. Do konca faze se mora vrat odpreti do 7-8 centimetrov. Tretja ali prehodna faza dejansko pomeni prehod v proces rojstva, to je poskusov. V tem času so krči še močnejše in pogostejše, maternični vrat se odpre na 10 centimetrov. Faza traja od nekaj minut do uro in konča z občutkom, da se morate obremenjevati. To je znak dejstva, da se je drugo obdobje začelo. Trajanje dela: drugo obdobje Do tega časa je maternični vrat med normalno dobavo že odprl do 10 centimetrov, kar pomeni, da je moško pogrešan. Med poskusom vas bo zdravnik pozval, naj naredite vsa prizadevanja za potiskanje glave. Potem bodo zdravniki pomagali, da pride ven na svet. Pri normalnih rojstvih to obdobje traja približno 45 minut za ženske, ki rodijo prvič in polovico za tiste, ki rojevajo večkrat. To je zelo pomembno obdobje. Tukaj, če se slučaj vleče že dolgo, bodo zdravniki morali pomagati otroku, z orodji ali drugimi metodami. Razumeti moramo, da je to potrebno, saj lahko trpi otrok, ki dolgo ostane v rodnem kanalu v neugodnem položaju. Trajanje dela: tretje obdobje Pravzaprav se je rodil in ste popolnoma srečni. Želite zapreti oči in počitek, vendar je prezgodaj. Po rojstvu otroka mora zapustiti slednjega, ki je še vedno v maternični votlini. V nekaterih primerih se vse hitro zgodi in slednje pride le nekaj minut po porodu. Če se to ne zgodi, bodo zdravniki čakali, vendar ne več kot pol ure, ker po tem času je nezaviden izhod iz poroštva že malo verjeten. Potem ga babica preprosto pomaga ločiti s posebnimi, skoraj nebolečimi manipulacijami. To je vse. Toda še vedno je treba upoštevati, da je po vrstah ali trupih morda potrebno majhne operacije v primeru razpok in poškodb tkiva. Prav tako boste morali preživeti nekaj časa v sobi za dostavo s hladilno ploščico, da ustavite krvavitev. Na koncu želim opozoriti na dejstvo, da lahko sami vplivate na trajanje poroda. Torej, na primer, vaše čustveno stanje je neposredno odvisno od števila dostav. Če doživite strah in nezaupanje do zdravnikov, se postopek lahko odloži. Doživite psihološko napetost, s tem povzročite napetost mišic, kar je ne bi smeli storiti. V tem primeru se zdravniki lahko zatečejo k uvedbi zdravil, ki spodbujajo dostavo. Po eni strani ni nič groznega v tem, to je običajna praksa. Po drugi strani pa se v tem primeru ne bo zgodilo samo pogostost bori, temveč bo bolj boleča kot v normalnem stanju . Pomembno vlogo pri številu rojstev igra tudi vaše vedenje, še posebej v prvem obdobju. Če ležite nepremično na hrbtu, potem ne poskušajte pospešiti postopka. Veliko bolje, da stojijo ali hodite (seveda, ne prehitro), potem bo otrok hitrejši "premakniti na izhod." V najslabšem primeru lahko ležite na svoji strani ali sedite. Vendar je vredno razmisliti, da vam bo v določenem trenutku prepovedano sedeti, potem pa morate poslušati zdravnike. Otrok se lahko odloži, če se odločite, da ne morete prenašati bolečine in da boste potrebovali anestezijo, preden delovna sila vstopi v aktivno fazo. V skladu z medicinskimi opažanji takšna nepravočasna intervencija zelo pogosto vodi do oslabitve delovne sile. Torej, bolje je pridobiti moč in preživeti. Dobri asistenti v tem času bodo ustrezno dihanje in masaža posebnih točk. Prejšnji Članek Razredi bodyflex doma Naslednji Članek koristi čaj kamilice in škoduje Kaliningrad: jantar kos Evrope v Rusiji Od česa nositi pragovi? majica črne ženske Beli ženski čevlji Parfum dekleta pozimi: najboljši okusi za rjavolaske


”K” Line in Sharaf Group z novim podjetjem – cargo cruise magazin ”K” Line in Sharaf Group z novim podjetjem Tokijski prevoznik Kawasaki Kisen Kaisha, Ltd. (“K” Line) in družba Sharaf Group s sedežem v Dubaju sta ustanovila novo podjetje, imenovano K Line Shipping & Logistics L.L.C (KLSL) v Dubaju, Združeni arabski emirati. Gre za prvo podjetje, ki ga je japonska ladjarska družba ustanovila na Bližnem vzhodu so povedali v družbi “K” Line v izjavi. KLSL bo vodenje podjetja prevzel na področju morskega transporta, logistike, kopenskega prevoza, letalskega tovornega prevoza, skladiščenja in rešitve dobavnih verig. Družba si bo prizadevala tudi za razvoj novih podjetij aktivno preko omrežij “K” Line in Sharaf skupine. Takashi Kodera je bil imenovan za direktorja in generalnega direktorja družbe KLSL, Kazutaka Imaizumi bo služil kot direktor in predsednik, Ibrahim Sharaf je eden izmed ustanoviteljev Sharaf skupine je bil imenovan za direktorja in podpredsednika novega skupnega podjetja. Skupina Sharaf ima več kot 11.000 zaposlenih, ki so v različnih podjetij, vključno s pomorsko agencijo (Sharaf Shipping Agency), logistiko (Sharaf Logistics and Emirates Logistics), poslovanjem z občani, potovalno agencijo (Sharaf Travel). Skupina Sharaf ima pisarne na Bližnjem vzhodu, indijski podcelini, Red Sea, afriški celini, Evropi, Daljnem vzhodu / Jugovzhodni Aziji, Rusiji in Avstraliji ter predstavništva na Japonskem, v Koreji, na Kitajskem in v Evropi. November 7, 2015 cargocruisemagpomorske agencijeK line, K Line Shipping & Logistics L.L.C (KLSL), Kawasaki Kisen Kaisha, Sharaf Group Previous Post OOCL žacenja svoj novi servis Intra – Azija Next Post Največje kontejnerske ladje sedaj še večje in vezane na luko Göteborg


e-Simbioza se vrača ne le z delavnicami, temveč tudi s paketi! - Mladipodjetnik.si e-Simbioza se vrača ne le z delavnicami, temveč tudi s paketi! e-Simbioz@ je med poletjem pripravila širok spekter delavnic in paketov, s katerimi zagotavljajo, da ne bo “prav nihče ostal praznih rok”. Poleg posameznih delavnic sedaj lahko izberete tudi celostne pakete novih uporabnih znanj. e-Simbioza se vrača ne le z delavnicami, temveč tudi s paketi! (Vir: Unsplash.com) e-Simbioz@ je projekt Simbioza Genesis, socialno podjetje. Je glavni projekt kampanje eSkills for Jobs 2015, ki jo izvaja Evropska komisija. Tokrat so pripravili veliko več delavnic (znani so vsi termini do konca decembra 2015), ki so jih razvrstili v štiri večje sklope oz. pakete, nakup katerih je opisan na njihovi spletni strani. Paket Simbioza Office: obsega programe MS Office Word, MS Office Excel (osnovni, nadaljevalni in napredni) in MS Office Power Point. Celotni paket Office obsega 5 delavnic (cena 55 EUR), cena za posamezno 4-urno delavnico pa je 15 EUR. Paket Simbioza Start-Up: je paket, odličen za vsakogar, ki si želi uspeti z svojo idejo. Obsega delavnice Kako (pre)živeti in uspeti na socialnih omrežjih, Kako prodreti na splet s svojo predstavitvijo, Podatki v oblaku, S preprostimi triki do oblikovanega promocijskega materiala, Spletno orodje za obveščanje (pošiljanje množičnih sporočil) in Inovativna predstavitev. Celotni paket Start-Up obsega 6 delavnic (cena 75 EUR), cena za posamezno 4-urno delavnico je 15 EUR in za posamezno 8-urno 20 EUR. Paket Simbioza Web: je paket, s katerim se boste lotili postavitve spletne strani in obsega delavnici Spoznaj WordPress in postavi svojo spletno trgovino ter Joomla! Administracija in urejanje vsebine. Cena za 12-urno delavnico je 40 EUR. Paket Simbioza Design: je paket, ki obsega vse delavnice in programe, s pomočjo katerih boste lahko tudi vi znali predstaviti svojo idejo vizualno. Obsega delavnice Adobe Photoshopa (začetni in nadaljevalni), Adobe InDesigna, Adobe Ilustratorja in Adobe Premier Pro. Cena paketa, ki obsega 5 delavnic (vsaka delavnica je 16-urna), je 190 EUR, cena za izbrane 3 delavnice iz paketa je 120 EUR in cena za 16-urno delavnico je 45 EUR. Preberite tudi:Postanite Simbioza Kadete-Simbioza ponuja nove praktične tečajeNič več stroškov gostovanja v EUPovejte, kar želijo slišati!Kaj smo se naučili na delavnici Optimizacija spletnih strani?Prijave na Start:up TURO možne le še danesOlajšajte si vstop v podjetniški svetNapovednik podjetniških dogodkovNapovednik podjetniških dogodkovPoslovne priložnosti na forumuNapovednik podjetniških dogodkovKako poteka javna dražba?Napovednik podjetniških dogodkovNapovednik podjetniških dogodkov


Pisalnica - STRAŠNA SKRIVNOST 9. del - PIL - odPILjeno dober! Pisalnica - STRAŠNA SKRIVNOST 9. del STRAŠNA SKRIVNOST 9. del Moja.... moja usoda... Očitno bom zdaj ob polnoči umrla... to je moja usoda. Če pa malo pomislim pa še vedno obstajajo možnosti, da ne umrem... Takoj sem nehala razmišljati, saj me je ta gospod ves čas opazoval. Izgledal je nagnusno! Črna oprava, kri vse povsod, kost, ki kuka skozi kožo.. na kratko O-G-A-B-N-O-! No, pustila sem vsa razmišljanja, a še vedno sem imela upanje za življenje... le verjeti moram. Spet začnem razmišljati, in se spomnim, da sem v eni knjigi prebrala citat, kateri se glasi: If you believe in yourself anything is possible. Verjamem vase in upam, da uspe! V trenutku neham razmišlati in se vrnem v svet pravi svet, torej resničnost. Gospod me le opazuje... opazuje vsak moj gib, pogled,.. vse. Ampak nič še ni izgubljeno! Bolje si ga ogledam... zdi se mi znan... sama sebe se v svoji podzavesti sprašujem 'kje sem ga že videla?' Naenkrat pa se spomnim, da sem ga videla v knjigi... on je bil lik v knjigi, ki sem jo enkrat brala. V podzavesti se mi je začel razvijati sum na njega... mislila sem si kot, da je Miha dobil nekakšen napoj in ga oživel iz knjige. To je mogoče... ali pa ne? No, tega ne vem, ampak to zdaj ni pomembno. Opogumim se in stopim do njega, prav besna sem na to... na VSE! Zato ga brez slabe vesti udarim. Če povem je dobil klofuto. To je bilo kar prijetno, sem si sama sebi mislila. Toliko samozavesti sem imela zato... še enkrat ga z vso močjo udarim in ta se zgrudi potleh. Bilo je prav.. pravo olajšanje. Za vsak slučaj sem še stopila na njega in iz njega, da se prepričam, da je varno. To storim, potem pa stopim skozi razbita vrata moje sobe in se sprehodim do Tejine sobe. Previdno odprem vrata in za njimi se skriva... prazna soba, kakšno presenečenje! V sobi ni bilo nič sumljivega, vrnem se v svojo sobo ter pogledam na uro, ta kaže petnajst minut čez polnoč. Sama sebi začnem postavljati vprašanja in na njih tudi odgovorim. ''Je sploh vredno rešiti to ogromno skrivnost?'' vprašam sama sebe čisto tiho. ''Ja, je, in ne bom odnehala!'' pogumno odgovorim na svoje vprašanje. Neham s tem početjem in preprosto, storim najbolj preprosto stvar, ki ubistvu ni preprosta... odgrnem težko zaveso svojega življenja in spet zaživim. Dobila sem toliko poguma... da sem, kar vzela telefon ga priklopila na zvočnik in dala zvok na najbolj glasno ter užgala pesem Taylor Swift. Bila sem polna poguma tako, da sem brez problema... začela 'nabijati' glasbo. Sprehajala sem se po hiši z zvočnikom, celo hišo sem preiskala. Vsi so stekli iz hiše, zaradi tega, ker jim pesem ni bila všeč, in še ušesa so jih bolela (za moje pojme je to njihov problem) Ugotovila sem, da vsi, ki jih je Miha povabil, da bi nas 'ubili' ali 'prestrašili' nimajo okusa za glasbo. N-I-M-A-J-O-! Kako jim ni všeč glasba Taylor Swift? So zmešani?!! Očitno, res. No, vrnimo se nazaj... Zbežijo iz hiše, jaz pa jih zapodim v gozd, pretečejo ves gozd in se po možnostih NIKOLI več ne vrnejo. Če pa se, pa sem pripraljena!! Komaj čakam, da jih pretepem, zares je prijeten občutek, še posebej če gre za takšno osebo! ''Dovolj!'' sama sebi zavpijem. ''Res, preprosto... dovolj je tega!! Vzela si bom odmor od reševanja te skrivnosti!'' sama sebi rečem in sem odločna. ''Posvetiti se moram novi šoli... mogoče so tam boljši učitelji'' povem sama sebi, kot ponavadi. ''Učiteljica geografije... na stari šoli... je če lahko tako rečem butasta in popolnoma brez pameti'' povem, brez, da bi mi bilo kadarkoli žal za te besede. Ubistvu, mi nikoli, ampak res NIKOLI ne bo žal, da sem kaj takega rekla o njej. Seveda pa kot vedno nimam sreče in do mene pristopi sin učiteljice geografije. ''Kaj pa ti tukaj govoriš o moji mami? A sploh veš, da te slišim, ker si v mestu? In to na ulici! Ampak haloo?! Moja mama je super učiteljica! Zato pa imam same enke in kakšno dvojko!'' začne govoriti sin te učiteljice. ''Amm.. a sploh veš, da je tvoja mama grozna učiteljica geografije? Očito se tega še zavedaš ne!'' povem pogumno, čisto brez strahu. ''Ampak.... ueeeee, nesramna si!'' začne jokati. ''O waw! Kakšne pohvale! Nisem pričakovala kaj takega! Hvala ti!'' se začnem zahvaljevat. ''Prav, pa grem domov!'' se odloči in v solzah odide. ''Kaj sem jaz kriva, da se smili sam sebi?'' sama sebe vprašam. ''Ehh, neeeee!!'' sama sebi odgovorim. No, ja koga to zanima, si v podzavesti rečem. Odpravim se do sladoledne stojnice. Potem pa kar naenkrat... Hej! Tule je nov del, vem, vem da je dolg trajalo, naslednji del bo prišel hitreje kot je ta in bo daljši. Omg ljubim to zgodbo res je zakon


Izjavi po porazu v Velenju Nova Gorica, 10.04.2016 Miran Srebrnič in Andrej Kotnik Po porazu v Velenju sta posebej za nd-gorica.com mnenji podala trener Miran Srebrnič in zvezni igralec Andrej Kotnik. Miran Srebrnič: ''S pristopom sem zadovoljen. Takoj smo prevzeli pobudo na igrišču, kar je pohvalno. V prvem delu smo imeli dve priložnosti, s katerih pa nismo zadeli. Tekma bi se razpletla drugače. Odločil je evrogol z velike razdalje. Po vodstvu so se domači še bolj zaprli in težko je bilo prebiti obrambo. Tudi v drugem delu smo imeli nekaj situacij, kjer bi lahko naredili več. Morali bi biti bolj konkretni. Na takšni tekmi ni veliko priložnosti. Morda smo bili pri podajah premalo natančni. Mislim, da si poraza nismo zaslužili, a nogomet se igra za gole. Rudar je dosegel enega, mi nobenega.'' Andrej Kotnik: ''Vstop v srečanje je bil dober, toda priložnosti, ki smo jih imeli, nismo realizirali. Domačini niso pokazali kaj dosti, a so dosegli en zadetek. Po zaostanku smo želeli dvigniti ritem igre, vendar nam ni uspelo. Lahko nam je žal za ta poraz.''


Če nimam ustvarjalnega prostora, nimam nič | Gorički list Če nimam ustvarjalnega prostora, nimam nič 7. oktobra 2014 | Avtor: Janja Vlaj Damjan Kuzma, po izobrazbi profesor glasbe, je star 31 let in je zaposlen kot učitelj glasbe na Osnovni šoli Cankova in Glasbeni šoli Beltinci, z različnimi glasbenimi aktivnostmi pa deluje tudi izven domačega okolja. »Pedagoški poklic ti lahko vrača mnogo več kot ponujaš, če izbereš ustrezne metode, če si iskren in če svoje delo opravljaš z ljubeznijo in ob njem enostavno uživaš, brez kompliciranja.« Kdo vas je navdušil za glasbo? Starši, ki jih je glasba spremljala ob vseh domačih opravilih in prostem času, trenutkih, ko smo živeli še skupaj. Kako se je začela vaša glasbena pot? Verjetno še pred rojstvom, saj so starši pogosto peli, oče je redkokdaj opravljal domača opravila brez žvižganja, kar – sedaj že znanstveno dokazano – pozitivno vpliva na kasnejši razvoj posluha in glasbenih veščin. Prve zborovske glasbene izkušnje sem dobil v osnovni šoli kot član zbora, s harmoniko sem nastopal na šolskih prireditvah, v 7. razredu pa sem se vključil v mladinski pevski zbor Chorus, katerega član sem bil 10 let. V glasbeno šolo sem prvič stopil pri šestih letih, po klasični gimnaziji naredil sprejemne za Pedagoško fakulteto ter dokončal študij na Oddelku za glasbo. Kako dolgo že igrate? Harmoniko od 6. leta starosti, klavir od 12., saksofon pa od 20. Kaj vas je pripeljalo do tega, da ste se odločili za pedagoško glasbeno smer? Moram priznati, da sem najprej bil na informativnih dnevih študija prava v Mariboru in že izpolnil vpisnico, čez 14 dni pa so me prepričali na Oddelku za glasbo Pedagoške fakultete. Mogoče je takrat bil razlog v toplejšem odnosu profesorjev, ki so nam jasno povedali, da je pomemben individualni pristop. Dejali so: »Študij bo zahteven, težak, a zmeraj vam bomo stali ob strani, ko pridejo strokovne, praktične težave. Važno je, da vidimo, da dajete maksimalno energijo in trud od sebe.« Tako so nas v primeru zamujanja na ure klavirja že po petih minutah klicali na mobitel in ni mi žal, da se nisem mogel nikoli skriti med množico študentov. Bilo nas je 14 v oddelku in nikakršne možnosti ni bilo za »šlepanje« na račun sošolcev. Na začetku niti nisem toliko razmišljal glede pedagoške oziroma umetniške smeri, prednost sem dal sami glasbi, v njej užival, tudi v času študija in šele ob prvih urah prakse v 3. letniku študija ugotovil, da ti pedagoški poklic lahko vrača mnogo več kot ponujaš, če izbereš ustrezne metode, če si iskren in če svoje delo opravljaš z ljubeznijo in ob njem enostavno uživaš, brez kompliciranja – otroci so najzanesljivejši detektorji laži, iskrenosti in obljub. Še vedno pa trdim, da glasba spada med otroške, mladinske, odrasle glasove, inštrumente, odre ... in ne na papir, kot nas skušajo prepričevati nekateri moderni »prijemi« šolskih birokracij in pravilnikov. Na tem mestu bi se zahvalil ga. ravnateljici in g. ravnatelju šol, na katerih poučujem, ki me vsekakor vzpodbujata pri metodah in aktivnosti otrok, njihovih lastnih idejah in kreativnosti. Res z veseljem hodim v službo. Zmeraj mi tudi organizacijsko omogočata, če manjkam nekaj ur na leto zaradi zunanjih nastopov, od katerih pridobljene izkušnje in znanja z veseljem prenašam zopet nazaj v domače učno okolje, lokalne prireditve in naše učence, ki so naša prihodnost. Koliko instrumentov igrate? V osnovi štiri in vokal. Harmoniko, klavir, orgle in ostale inštrumente s tipkami, saksofon, rad pa raziskujem tudi ostale inštrumente; veliko željo imam »spoznati« in igrati na panovo piščal. Imate kakšne dosežke na glasbenem področju, na katere ste še posebej ponosni? Glasba je relativna, ko gre za dosežke, ne rad jo merim, zato se takim ocenam rad izogibam. Odprt sem za vse zvrsti glasbe in zelo cenim vsakega glasbenika, za vse je dovolj ustvarjalnega prostora. Mogoče bi izpostavil udeležbo na »Grand-Prix« tekmovanju v Belgiji leta 2003, kjer smo s skupino Canticum iz Maribora med svetovnimi vokalnimi skupinami dosegli 4. mesto. Dirigiral nam je znan slovenski dirigent Jože Fürst, od katerega sem dobil največ izkušenj in zaklada vrednih glasbenih trikov. Največji dosežek pa mi osebno pomeni zadovoljstvo ljudi, ko po končani glasbeni storitvi povedo, da so zadovoljni z našim delom. Kakšni so vaši občutki in vtisi o poučevanju pevskega zbora v Bodoncih? Kratko in jedrnato – fantastični. Pridni otroci, hvaležni starši, odprt in razumljiv gospod duhovnik. Pri svojem delu ne pričakujem slave in težnje po središču pozornosti, rad pa vidim, da nekdo ceni pedagoško – glasbeni poklic in glasbo kot umetnost nasploh, pa ne mislim sedaj na sebe. Vse več je dogodkov, ko se nekomu zdi samoumevno voditi skupino ali pevski zbor, tako, mimogrede. Glasba v našem poklicnem pedagoškem smislu ni hobi, ampak je najprej velika odgovornost in šele nato vse drugo. Prava zabava se začne na odru, redkokdaj prej. V tem trenutku bi se rad zahvalil gospodu duhovniku Simonu Sevru z družino in staršem pevk in pevcev za res dosledno in redno skrb za vaje, prevoze, nastope, inštrumente, note ... Veliko družin stoji za tem, da na koncu zbor z veliko energije in motivacije zveni usklajeno in enotno. Tisti, ki smo na odru, smo le delček celotnega procesa, smo le najbolj vizualno izpostavljeni, kar pa ne pomeni, da smo edini zaslužni za dogodek na odru, daleč od tega. Poučujete tudi druge zasedbe? Večinoma projektno. Predvsem zaradi pomanjkanja časa se s člani dobim trikrat, štirikrat pred nastopom po nekaj ur in že nastopamo, tak način se mnogokrat izkaže za bolj efektivnega, kot takrat, ko vsi skupaj vemo, da imamo še veliko časa do nastopa in se manj potrudimo v samih začetkih vaj. Je pa res, da vsaka glasba, tudi ko je že interpretacijsko dovršena, rabi svoj čas, da dozori, to pa je po mojem mnenju takrat, ko se ne razmišlja več o notnem zapisu, ampak o vsebini. Menim, da je melodija le ustvarjalski in čustveni podaljšek besedila, ko gre za vokalno izvajanje. Nastopate sami ali tudi v kakšni zasedbi? Nastopam v različnih zasedbah, saj s prilagajanjem in upoštevanjem mnenj glasbenih kolegov nimam težav, to pa je prvi ključ za široko sodelovanje. Sam nastopam kot vokalist in pianist, predvsem na simpozijih, sprejemih, otvoritvah, zaključkih, torej bolj ambientalno glasbo in uradne protokolarne izvedbe. Občasno igram v Moravskih toplicah, klavirsko spremljam mariborskega pevca Petra Januša, priložnostno domač kvintet Aeternum, poročni program pa imava tudi s Tjašo Žalik. Letos smo se z opremo in glasbenimi sodelavci specializirali za glasbeno opremljanje porok na prostem; gradovih, golf igriščih, travnikih, parkih ... saj so omenjeni dogodki zelo v porastu po vsej Sloveniji, mi pa smo s svojimi skromnimi nadomestili že v prvi sezoni postali velika konkurenca včasih že oderuškim osredenje-slovenskim ponudnikom podobnih storitev. Kaj počnete v prostem času in kateri so vaši hobiji? Dneve, ko sem prost, najraje preživljam z najbližjimi; družino, prijatelji, ki mi vsi skupaj veliko pomenijo, še toliko bolj zato, ker jim lahko večkrat rečem: »Hvala, da sem lahko vaš prijatelj na obroke!« Oni pa me z nasmehom sprejemajo, takega kot sem, večkrat nepredvidljivega, kar se časa tiče. Med aktivnostmi prevladujejo kolesarjenje, plavanje in veslanje. Kakšno glasbo najraje poslušate? Abba, Boney M, Rubettes, Andre Rieu, Adele in seveda domače, lokalne pomu Imate mogoče kakšnega glasbenega vzornika? Ne. To lahko hitro postane nevarno, ker jih podzavestno začneš barvno, stilsko, interpretsko ali kako drugače kopirati. Rad imam originalnost, občinstvo pa naj oceni, kakšna le-ta je, takrat vsaj iskreno veš, kje je tvoje »mesto« v lokalnem ali širšem glasbenem dogajanju. Kritično občinstvo moraš sprejemati kot pomoč, vsak predlog tisočkrat premisliti in vsako kritiko sprejeti z odprtimi rokami. Nimam rad samovšečnih glasbenikov, ki mislijo, da so najboljši, to je tako kot če bi trdili, da je rdeča najlepša barva. Glede harmonij in tonalnega poteka mi je všeč glasba Eltona Johna in Adele, kjer se vokal ne skriva za spremljavo, ampak je konkretno in zahtevno v ospredju. Kako izgleda vaš delovni teden? Od ponedeljka do petka poučujem na OŠ Cankova in GŠ Beltinci. Delo v šolstvu se ne konča v razredu, pa tudi začetek je mnogo prej, tako da sem med tednom res skoncentriran na delo z učenci v šoli, ki zahteva celega človeka. V petek popoldne se počasi pripravimo na morebiten glasbeni dogodek v vikendu, ki ga, običajno ob sobotah, izvedemo. Pozne popoldanske in večerne ure med tednom ter nedelje namenjam rekreaciji ter druženju s prijatelji. Kakšen je bil vaš prvi vtis o vaših prvih učencih – pozitiven ali negativen? Vsekakor pozitiven. Otroci in mladostniki so iskreni, direktni, pošteni, kritični. Lepo se vidijo vplivi domačega okolja – kot če bi bili vsi otroci ob rojstvu ljubeznive kepice gline, predvsem od staršev ter okoljskih dejavnikov pa je odvisno, kakšen je dokončno izoblikovan izdelek (osebnost) pri 14. letih recimo. Vsako leto spoznate veliko novih učencev. Za kakšnega profesorja mislite, da vas imajo učenci? To bi tudi sam rad vedel (smeh). Ocenjevati samega sebe je neprimerno, res ne vem, glede na kratke komentarje med odmori in v času počitnic, ko koga srečam, se mi zdi, da tistemu, ki želi glasbeni razvoj, to tudi omogočim, tistemu, ki ne želi, mu poskušam ohraniti veselje do glasbe, tisti, ki pridejo z odporom do glasbe, pa jim skušam skozi učni proces vzbuditi veselje do glasbe ter dokazati njene pozitivne učinke. Tudi to ni zanemarljivo, ko učenci pri zadostni oceni v 6. razredu dvignejo roke in zakričijo »yeees«. (smeh) Če učenec nima sam notranje motivacije, družinske podpore, okoljskih dejavnikov, lahko učitelji hodimo na mnoge seminarje in izobraževanja, a spremenili bomo bolj malo. Seveda se maksimalno potrudimo za motiviranje, ampak tudi tu so meje, saj smo le ljudje. Ali se odnos otrok s starši kaže tudi v situacijah v odnosu do učiteljev oziroma odraslih? Seveda, to je tista »glina«, o kateri sva prej govorila. Učenec, ki ga v 9. razredu na neprometni cesti 300 metrov spremlja babica, je deležen velike ljubezni, in ljubezen je sigurno pozitivno čustvo, ampak kakšne posledice bo imel pri 25. letih, se nihče ne vpraša. V trikotniku učenec–učitelj–starši je vez starši–učenec prvotnega pomena, mnogokrat starejši sodelavci rečejo: »Ko mi je uspelo spremeniti mišljenje staršev, se je spremenil tudi njihov otrok – naš učenec in njegovi rezultati«. Kaj menite, se je z dostopom informacij oziroma napredkom tehnologije (internet ipd.) spremenilo znanje otrok? Znanje je merska enota, ki jo merimo na podlagi kriterijev. Menim, da so se bolj spremenili kriteriji, ki dopuščajo nivo znanja, ki pa sigurno ni slabo. Ampak včasih pač imam občutek, da bi v primeru kriterijev izpred 20 let, ko sem hodil v OŠ, v tem trenutku bil en učenec v razredu odličen, trije prav dobri, pet dobrih ... Na mnogih šolah pa sedaj slišim, da je med 28 učenci v razredu 12 nadarjenih. Prepričan sem, da so med njimi res »pridne mravljice«, sigurno pa ne vsi. Učenci po mojem skromnem mnenju vsrkajo preveč kratkoročnega balasta, s katerim kampanjsko lovijo lepe ocene, ob koncu šolanja pa mnogi imajo težave že pri osnovnih podatkih in logičnem mišljenju ter povezovanju. Na kakšen način se je spremenilo znanje otrok? Spremenil se je dostop do informacij. Se vprašate kdaj, koliko časa so učenci potrebovali leta 1980 za tri vprašanja; recimo letnica rojstva pianista Chopina in v katerih mestih je deloval, koliko kantonov ima Švica ter ime dveh največjih kantonov in točni kilometri od Murske Sobote do Skopja. No pa gremo, v knjižnico, kjer počakamo delovni čas ali celo vikend, poiščemo literaturo, zemljevid, počakamo v vrsti pri knjižničarki, doma najdemo podatke in vrnemo gradivo. Najslabši možni potek torej več kot 50 ur. Podobna vprašanja sem dal v šoli in učencem rekel, naj tokrat uporabijo mobitele. Rekorder mi je na listku prinesel popolnoma pravilne podatke v 53 sekundah. V šoli so mobiteli strogo prepovedani, kar podpiram, a se mi vseeno zdi, da je lahko le koristno, če jih enkrat na leto uporabimo v povezavi z vsebinami predmeta. Znanje hitro izpodrivajo veščine iskanja informacij, vse je povezano. Sodobne »knjižnice« imajo naši otroci in mladostniki dobesedno v žepu, kar seveda ni zdravo, zato pa jih moramo učiti živeti s tem in uporabljati v koristne namene, ne samo prepovedati. Univerzalnega recepta za vzgojo ni, vendar vseeno, ali se starši današnjih generacij otrok zavedajo, da so njihovi otroci resnično drugačni od generacij njihovega časa? Verjetno se zavedajo, a se mnogokrat nemočni prepuščajo kapitalističnemu toku življenja in primerjanja med sošolci in s tem preskočijo stanje osebnega zadovoljstva, ki ga dosežejo že mnogo prej. To so res težke situacije in preizkušnje, predvsem pa nepotrebne. Na kaj naj bodo vseeno pozorni pri vzgoji oziroma pri odnosu do svojih otrok? Na to vprašanje bom upal odgovoriti, ko bom sam imel otroke. Živimo v času hitrega napredka in nenehnega hitenja. Od jutra do večera se spopadamo z obvladovanjem različnih nalog, pričakovanj, nenehno doživljamo napetosti ter stresne situacije. Kako se po vašem mnenju spoprijeti s tem? Preveč je primerjanja, preveč tekmovanja s sočlovekom. Najti je treba svoj notranji mir in osebno zadovoljstvo, postaviti lastne cilje in kar je najpomembnejše, ob doseganju ciljev se je potrebno veseliti in ne takoj premišljevati, kako bi lahko bilo še boljše. Menim, da je zmagovalec današnjega časa tisti, ki živi v okvirih svojih zmožnosti in jih ne prehiteva – to stanje sprejme, ne glede na okolje in v tem neizmerno in zdravo uživa z ljudmi, ki so enakega mnenja. Na ta preprost način lahko z lastno srečo dosega mnogo višje nivoje zadovoljstva od ljudi, ki imajo (navzven) veliko več. Vsak, ki išče določene napake na drugih in ima občutek, da je nekaj več, lahko enako pričakuje na sebi in je že v tem trenutku za nekoga nekaj manj. Kaj najbolj cenite pri ljudeh oziroma kaj vam največ pomeni v odnosih z drugimi ljudmi? Iskrenost in direktnost, brez ovinkov ter hitro konstruktivno reševanje problemov, ki to velikokrat sploh niso, ampak so le namišljeni. Kaj vas v življenju vodi naprej? Druženje z najbližjimi, delo z otroci in mladino ter svobodno umetniško izražanje. Če nimam ustvarjalnega prostora, nimam nič. V tem pogledu sta popolnoma enakovredni domača dnevna soba, kjer sem sam, ali oder. Hočem povedati, da ne gre za težnjo po pozornosti, ampak potrebo po ustvarjanju, lastnih idejah in prenosu notranjosti skozi glasbo do poslušalcev. Naprej pa me vodi tudi današnja goveja juha s palačinkami, ki bo kmalu končana (smeh). Foto: osebni arhiv Damjan Kuzma Mladinska izmenjava »Our Rights – Our Health«


Domov »Moj profil »Vračila izpolnite obrazec čisto spodaj na tej strani in nam ga pošljite po pregledu obrazca vam bomo na vaš e-naslov poslali navodila za vračilo po prejetnu navodil nam vrnite artikle, priložiti obrazec za odstop od pogodbe (prejeli ste ga ob vloženem zahtevku za vračila na vaš e-naslov). Priložite tudi kopijo računa. Naslov za vračilo artiklov je Denis Raušl s.p. Slovenska cesta 55, 2277 Središče ob Dravi Priporočamo, da uporabite dostavno službo, ki omogoča sledenje pošiljke in da artikle ustrezno pripravite za transport - uporabite ustrezno varno embalažo. Če uveljavljate garancijo, boste popravljen artikel prejeli najhitreje, če garancijo uveljavljate neposredno pri proizvajalcu oziroma njegovem pooblaščenem servisu. Pooblaščeni servisi so navedeni na priloženem garancijskem listu. Če ste ob prevzemu pošiljke opazili, da je artikel ali pošiljka fizično poškodovana, v njej manjka vsebina ali kaže znake odprtja, lahko vložite postopek odškodnine pri Pošti Slovenije. To storite tako, da pošiljko (embalažo + vsebino) prinesete na pošto, takoj, ko opazite poškodbo ali izropano pošiljko najkasneje v roku 30 dni od prevzema pošiljke. Na pošti opozorite, da je potrebno izpolniti Zapisnik o poškodovani pošiljki, ki ga podpišete tudi vi. Po prejetju vse potrebne dokumentacije, se na Pošto Slovenije poda zahtevek za odškodnino. Zahtevek na Pošti Slovenije komisijsko obravnavajo in na podlagi odgovora ali odobritve se vrne kupnina ali naroči nov artikel. Pošta Slovenije bom poskrbela, da bo odškodnina rešena v najkrajšem možnem času. Prosim izpolni spodnji obrazec za vračilo. Podatki za artikel in razlogi vračila Nedelujoče ob prevzemu Ostalo, prosim navedi vzroke Poslan napačan izdelek Izdelek je bil odprt(embalaža): Da Ne Opis okvare oziroma drugi razlogi.


TOP nasveti za CENEJŠO in bolj VARNO hrano - Moja diagnoza - MOJA DIAGNOZA Moja diagnoza, 7. 6. 2019 Po letni oceni je kar 600 milijonov primerov bolezni, povzročenih s hrano. Te ogrožajo zdravje ljudi, negativno vplivajo na gospodarstvo in v velikem deležu prizadenejo predvsem ranljive skupine ljudi. Svetovni dan varne hrane je priložnost za spodbujanje ukrepov za varnejšo hrano, ki bodo okrepili ozaveščenost nas vseh pri obravnavi lokalnih in globalnih vprašanj, povezanih s hrano – z varnostjo hrane, prehransko varnostjo, lakoto, odpadno hrano, podnebnimi spremembami itd. Boljše, a še ne dovolj dobro Raziskava Z zdravjem povezan vedenjski slog prebivalcev Slovenije, ki so jo v letu 2016 izvedli na Nacionalnem inštitutu za javno zdravje in je del mednarodne pobude, ima najdaljšo tradicijo na področju javnozdravstvenega anketnega raziskovanja v Sloveniji. Podatki so pokazali nekatere ugodne trende na področju prehranjevanja. Povečuje se namreč delež ljudi, ki vsakodnevno uživajo zelenjavo in redno zajtrkujejo, zmanjšuje pa se delež prebivalcev, ki uživajo sladkane pijače. Uspeh lahko pripišemo številnim uvedenim programom in ukrepom, ki se sistematično izvajajo že več let in so tudi del aktualnega Nacionalnega programa o prehrani in telesni dejavnosti za zdravje Dober tek Slovenija za obdobje 2015–2025. Kljub temu pa se v povprečju še vedno vsak drugi odrasli prehranjuje nezdravo, kar dve tretjini odraslih pa se spopadata z dejavniki tveganja nezdravega življenjskega sloga, ki so vzrok prezgodnje obolevnosti in umrljivosti. Kaže se, da se posebej nezdravo prehranjujejo moški, mlajši odrasli, manj izobraženi in socialno-ekonomsko ranljivejši, ki jim bo treba nameniti še več pozornosti. Ti izbirajo predvsem manj kakovostna živila. Priporočilom o zdravi prehrani težje sledijo zaradi ekonomskih razlogov ali slabše ozaveščenosti. Zdrava hrana, blagodejna za denarnico Prehranski izdelki, ki jih uvrščamo med zdrava živila, niso najbolj poceni, sploh kadar celoten jedilnik v večini vsebuje izdelke z oznako bio ali organsko. Z nekaj preprostimi nasveti boste v svoj prehranjevalni načrt lahko vključili več zdravih živil in pri tem ne boste zapravili celotne mesečne plače: Prvi korak k cenejšemu, a vseeno bolj zdravemu prehranjevanju, je dober tedenski načrt. Sestavite tedenski jedilnik, v katerega vključite vse glavne obroke (zajtrk, kosilo, večerja), in zapišite jedi, ki jih boste pripravljali. Tako boste dobili pregled nad živili, ki jih potrebujete, in v trgovini ne boste kupovali nepotrebnih izdelkov. Živil ne zavrzite Na letni ravni ljudje zavržemo kar tretjino pridelane hrane. Če se želimo temu izogniti, je pomembno, da imamo pregled nad živili, ki jih imamo v hladilniku in shrambi. Tedenski jedilnik načrtujte na podlagi izdelkov, ki jim bo kmalu potekel rok (še posebno previdni bodite pri sveži zelenjavi, sadju, mlečnih izdelkih, saj se ti hitreje kvarijo). Če določenih izdelkov ne boste mogli porabiti pred rokom, poskusite kakšno jed pripraviti vnaprej in jo nato zamrzniti. Ustvarjajte preproste jedi Zdravo prehranjevanje ni nujno tudi dražje ali bolj kompleksno. Čeprav kupujete organsko hrano in super živila, to še ne pomeni, da morate ustvarjati jedi iz 20 različnih komponent. Sledite načelu 'manj je več' in pripravljajte jedi, ki so narejene hitro, čim bolj preprosto, na način, s katerim živila čim manj obdelate, in tako ohranjate njihova hranila, vitamine in minerale, ki jih vaše telo potrebuje. Spremljajte akcije in izkoristite popuste moja diagnoza prehrana varna hrana zdrava prehrana zdravje


09.02.10 Vizionarna - nova dimenzija Pipistrela in nova družabna ponudba v Ajdovščini Ob slovenskem kulturnem prazniku se je na Ajdovskem zvrstila vrsta zanimivih dogodkov, eden najzanimivejših pa je bilo gotovo odprtje VIZIONARNE - nove dimenzije Pipistrela, ki jo je ob tej priložnosti s svojimi deli okrasila Jožica Žigon. Podjetje Pipistrel stanuje na koncu (ali pa na začetku!) našega mesta, v hiši poteka proizvodnja najsodobnejših ultralahkih letal na svetu. Pred časom je podjetje ustanovilo tudi razvojni in raziskovalni inštitut - znanstveno kulturni center, znotraj katerega je svoj prostor dobila Vizionarna - večnamenski prostor, namenjen kulturnim, umetniškim in medijskim dogodkom. Ivo Boscarol, direktor in lastnik Pipistrela, je poudaril, da bo Vizionarna odprta široki javnosti. Nova družabna ponudba, ki bo poleg umetnosti, kulture in multimedije nasploh, gostila tudi znanstvene dogodke, je namreč darilo podjetja Ajdovščini. Župan Marjan Poljšak je znan pristaš razvoja tehnologije. Na odprtju Vizionarne je poudaril pomen podjetja, ki je prvo visokotehnološko podjetje v Ajdovščini ter je pomagalo utirati poti tudi ostalim. Veseli se novih dogodkov, hkrati pa se je zahvalil podjetju za nov družabno-kulturno-znanstveni pridonos. Prva umetnica, ki se predstavlja v novih prostorih, je Jožica Žigon iz Lokavca. S slikanjem se je začela ukvarjati v 3. življenjskem obdobju. V vesolje jo je pritegnil sin, ki se poklicno ukvarja s fiziko in astronomijo, tako je v lanskem letu, posvečenem astronomiji, del vesoljske lepote prenesla na velika platna. V oljno tehniko je prenesla slike realnih motivov meglic, fotografirane s teleskopom Hubble. Obiskovalci odprtja Vizionarne in razstave Jožice Žigon smo lahko fotografije primerjali z Jožičinimi deli - neverjetno ... . Še več informacij o razstavi in o urniku ogleda Foto-zgodba - odprtje Vizionarne, 5. februar 2010


Vabilo na novinarsko konferenco akcije 40 dni brez alkohola - O-STA 40 dni brez alkohola v znamenje solidarnosti z vsemi, ki trpijo zaradi nasilja, nesreč in bolezni. Vabimo vas na novinarsko konferenco, ki bo v sredo, 2. marca 2022, ob 11.00, v galeriji Družine, na Krekovem trgu 1, v Ljubljani. Za vstop ni omejitev. Neposredni prenos bo tudi v živo preko spletne strani vzivo.sta.si Slovenske tiskovne agencije. Z dogodkom bomo uradno začeli z akcijo 40 dni brez alkohola, ki bo potekala od 3. marca do 16. aprila 2022. V tem času nas bo nagovarjalo geslo "Smej se!". S soorganizatorji akcije 40 dni brez alkohola bomo predstavili akcijo, problematiko alkohola v Sloveniji, nove statistične podatke in pozitivne osebne zgodbe. Spregovorila bosta tudi ambasadorja akcije Uroš Kuzman in Aleš Novak, stand up komika. Z nami bodo tudi predstavniki sodelujočih organizacij in zdravljeni alkoholiki, ki so pripravljeni povedati svoje življenjske zgodbe. Slovenska karitas s soorganizatorjema Javno agencijo RS za varnost prometa, Med.Over.Net in NIJZ že sedemnajsto leto spodbuja k solidarnosti z vsemi, ki trpijo zaradi nasilja, nesreč in bolezni. V akciji sodelujejo tudi Zavod Varna pot, Katedra za družinsko medicino Medicinske fakultete v Ljubljani (projekt Sporočilo v steklenici - www.NALIJEM.SI), društvo Žarek upanja, Zavod Vse bo v redu, Zveza klubov zdravljenih alkoholikov, Društvo abstinent, Društvo "Up" in Skupnost centrov za socialno delo. Kot gost se nam bo letos pridružila Zveza kulturnih društev Slovenije. Slovenska karitas, tel.: 01 300 59 69, mojca.kepic@karitas.si Med.Over.Net, tel.: 040 464 340, andreja.verovsek@karitas.si Javna agencija RS za varnost prometa, tel.: 01 478 88 68, mateja.markl@avp-rs.si Nacionalni inštitut za javno zdravje, tel.: 01 5205 797, karmen.henigsman@nijz.si Več informacij: www.brezalkohola.si Projekt in dogodek sofinancirajo ter omogoča FIHO. Objava: 24.02.2022 08:29


eVročanje - določitev več elektronskih naslovov za prejemanje informativnega elektronskega sporočila o elektronsko odloženih dokumentih - Racunovodja.com Vpisano: 28.4.2015 16:09:29 eVročanje - določitev več elektronskih naslovov za prejemanje informativnega elektronskega sporočila o elektronsko odloženih dokumentih Zavezanec bo informativna elektronska sporočila prejemal v portal eDavki med Osebna obvestila (Obv-DZ) in na elektronski naslov, ki ga je navedel v polju. Možno je določiti več elektronskih naslovov za prejemanje informativnih sporočil. Na navedene elektronske naslove bo zavezanec prejemal le informativna sporočila o elektronsko odloženih dokumentih in ne dokumentov, ki jih je potrebno elektronsko vročiti. Polje »elektronski naslov«: S klikom na Dodaj vrstico lahko vnesete več elektronskih naslovov, kamor želite prejemati informativna sporočila o elektronsko odloženih dokumentih. Po oddaji obrazca boste na naveden/e elektronski/-e naslove prejeli elektronsko obvestilo. V primeru, da obvestila ne prejmete, preverite pravilnost vpisanega elektronskega naslova na obrazcu oziroma delovanje vašega elektronskega predala (vsiljena pošta, zasedenost, povezava z omrežjem ...). Navodila za storitev eVročanje: eVročanje


Ljubezen po ljubezni – Ljubezen od A do Ž Je pomembno, koliko časa mora miniti, da smo pripravljeni na nov odnos ali bolj kako smo predelali starega in kaj pričakujemo od novega? Kako lahko pretekli odnosi in nepredelane travme vplivajo in uničujejo nova razmerja? Kaj vse so lahko «motilci« novega odnosa, ko vstopamo vanj z vso čustveno “prtljago”, ki smo jo prinesli iz preteklih razmerij. Z otroki, ki nas želijo in potrebujejo zase? Kako vključiti sebe v življenje drugih in druge v svoje življenje ... 14 marca @ 15:30


Tekmec Mateja Mohoriča Caleb Ewan v Orico GreenEdge Domov > Aktualno > Tekmec Mateja Mohoriča Caleb Ewan v Orico GreenEdge V bistvu je to bilo zgolj vprašanje časa. Mladi, komaj 19-letni Caleb Ewan je podpisal pogodbo z Orico GreenEdge. A med elito se bo preizkusil šele v zaključku sezone 2014. Caleb Ewan je isti letnik rojstva kot naš junak Matej Mohorič. Že na lanskem mladinskem svetovnem prvenstvu sta uprizorila izjemen boj za zmago. Mohorič je avstralskega sprinterja ugnal, potem ko je napadel še pred sprintom. Letos je Ewan, kljub temu, da je šele prvo leto med člani do 23 let, nanizal nekaj lepih zmag. Tudi na dirkah Le Cote Picardie, Palio del Recioto in predvsem dve etapni zmagi na dirki Tour de l'Avenir. Vse to, pa po vsej verjetnosti tudi dejstvo, da je veliki sprinterski up avstralskega kolesarstva, mu je prineslo predpogodbo z Orico GreenEdge. Vseeno bo lahko nastopil na SP mlajših članov »Odločil sem se, da še nekaj časa v naslednji sezoni ostanem v kategoriji do 23 let in ta prehod nekoliko omilim. Če bi med profije odšel že naslednje leto, bi lahko to bilo slabo za moj napredek. Pri ekipi so mi dali jasen načrt s številnimi manjšimi koraki, in ne eni velikim. Ko bom postal profesionalec, bom na to pripravljen, « je dejal Ewan, ki bo tako najprej uradno zgolj na preizkušnji. To pomeni, da bo lahko septembra spet nastopil na svetovnem prvenstvu članov do 23 let. Po letošnjem četrtem mestu – zmage se je spet veselil Matej Mohorič – bo tako imel vsaj še eno priložnost za zmago. Najbrž ga lahko tolaži tudi dejstvo, da se naslednje leto ne bo soočil v Mohoričem, ki bo tudi uradno celo sezono vozil v elitni ekipi Cannondale. Tako na dirkah za mlajše člane ne bo smel nastopati. Eden izmed neverjetne generacije kolesarjev »To je zame očitna pot. Za mladega Avstralca je to popolna ekipa. Nikoli nisem pričakoval, da bom že v prvi sezoni toliko dosegel, « je še dejal Ewan in dodal, da če bo vse šlo po pričakovanjih, potem bo njegova prva dirka svetovne serije prav zadnja preizkušnja sezone – torej dirka po Pekingu. »Dosežki govorijo o tem, da je Caleb zelo nadarjen kolesar. Veseli nas, da bomo del njegovega napredka. Rezultati dokazujejo, da je eden izmed najboljših kolesarjev njegove generacije, « je dejal glavni menedžer avstralske ekipe Shayne Bannan, ki je Ewanu ponudil dveletno pogodbo. Sicer pa je ta generacija, v kateri blesti Mohorič, očitno izjemno nadarjena. Čeprav so bili letos šele prvo leto med mlajšimi člani, so se vseskozi borili z najboljšimi vsaj trije. Poleg Mohoriča in Ewana moramo omeniti še Nemca Silvia Herklotza. Na svetovnem prvenstvu so se prav vsi 19-let stari fantje uvrstili med prvo desterico. Caleb Ewan Svetovno prvenstvo Matej Mohorič Tour de l'Avenir Orica GreenEdge Silvio Herklotz Prestopi prestopi 2014 Cestno kolesarjenje


Domov | Podatki o podjetju Kolesarska zgodba CULT Blagovna znamka Cult je nastala pred dobrimi desetimi leti. Leta 1997 sta se idrijska kolesarska navdušenca povezala s partnerji iz sosednje Italije in predstavila prvo linijo gorskih koles Cult. Vpliv razmišljanja zahodnih sosedov, kjer je kolesarstvo več kot nacionalni šport, se je kazal na vseh področjih; ponudba se je tako že v prvi sezoni širila na področje cestnih koles. Razvoj temelji na tekmovalnih izkušnjah Od samega začetka smo razvoj temeljili na tekmovalnih in drugih izkušnjah in se nikoli nismo zanašali na naključja. Stane Velikajne je predstavljal gonilni del Culta, posredno pa so se v delo vključevali vrhunski slovenski športniki; omenimo le nakatere: Valter Bonča, Borut Rovšček, Marko Baloh, Fredi Virag ... Člana ekipe Cult sta bila od samega začetka tudi Uroš Gnezda in Boštjan Felc, Boštjan kot »spustaš«, Uroš kot »cestaš«. Leta 2004 sta ustanovila podjetje Vizija Sport d.o.o. in prevzela marketinške posle ter celotni pogon Culta. Leta 2005 se je ekipi pridružil še Matjaž Debelak in nastalo je novo skupno podjetje z vizijo postati najuglednejša kolesarska blagovna znamka v državi. Kolo izdelano po naročilu stranke Cult je skozi leta postal produkt slovenskega znanja in izkušenj. Proizvodnja pokriva vse razrede športnih koles: gorska (s prednjim vzmetenjem in vse kategorije polnovzmetenih), treking ter cestna (karbonska, aluminijasta ali kombinirana). Število modelov je praktično neomejeno, saj si lahko vsak kupec na podlagi sestavnice, ki jo dobi na naši spletni strani, kolo sestavi po svojih željah (sistem E-build). Tako so se kolesa sestavljala prvo sezono in tako se sestavljajo še danes. Za razvojem stoji vedno večja ekipa, svoje pa dodajo tudi kolesarji na najbolj zahtevnih preizkušnjah. Kolesa Cult so bila udeležena na dirki RAAM (Race Across America), na dirki čez Aljasko, pri prečkanju afriške celine ter na evropskih in svetovnih prvenstvih v cestnem in gorskem kolesarstvu! Model 2015 1P Akcija:\t482,82 € Model 2015 3P Cena: 537,81 € Akcija: 510,93 € Kdo smo, zaposleni v podjetju Vizijasport d.o.o. Kolo KRPAN – Poštno dostavno kolo Predstavitev kolesarske znamke CULT Trgovina CULT, Lavrica Dolenjska cesta 344, 1291 Lavrica 059 / 10 26 94 Pon - pet: 10:00 – 18:00 sob: 9:00 - 13:00